Odense Sejlklub - Klubbens vedtægter, senest revideret på generalforsamlingen i 2015\nDu er her: Home Klubinformation Klubbens vedtægter, senest revideret på generalforsamlingen i 2015\nKlubbens vedtægter, senest revideret på generalforsamlingen i 2015\nKlubbens navn er: »Odense Sejlklub«.\nKlubbens formål er at fremme interessen for sejlsport og lystsejlads, bl.a. gennem uddannelse i ungdomsafdelingen og i sejlerskolen.\nEndvidere at opretholde havnefaciliteter og klubhus for medlemmer til udøvelse af sejlsportsmæssigt og kammeratligt samvær.\nAdgang til klubhuset er forbeholdt medlemmerne og deres gæster.\n§ 3. Medlemsskab af organisationer og sammenslutninger.\nOdense Sejlklub er gennem Dansk Sejlunion tilknyttet Danmarks Idræts-Forbund og dermed undergivet dettes love og bestemmelser. Endvidere er klubben tilsluttet Samvirkende Idrætsklubber i Odense.\nSom medlem af klubben kan bestyrelsen optage enhver, som fremsætter skriftlig begæring herom til bestyrelsen eller via formular på klubbens hjemmeside. Medlemsskabet er først gældende, når kontingentindbetaling er modtaget.\nOptagelse i sejlerskolen kræver, at man er fyldt 18 år og tegner medlemskab af Odense Sejlklub.\nOptagelse af unge mellem 7 og 18 år som medlemmer af klubben kræver tillige samtykke fra forældre/værge. Som medlem af klubbens ungdomsafdeling kan bestyrelsen optage enhver i alderen 7-20 år, der fremsætter skriftlig begæring herom, og som opfylder de særlige optagelseskriterier for afdelingen.\nÆresmedlemmer kan på bestyrelsens forslag udpeges af generalforsamlingen. Beslutning herom kræver samme majoritet, som er fastsat til ændring af vedtægter – jf. § 14.\nKlubbens kontingenter fastsættes for eet år ad gangen på den ordinære generalforsamling.\nKontingentet opkræves forud halvårsvis og indbefatter medlemsblad.\nFamiliekontingent for ægtefælle/samlever kan opnås. Begge har stemmeret, men modtager kun eet medlemsblad. I tilslutning hertil kan optages familiens hjemmeboende børn til deres fyldte 21. år som familiemedlem.\nBådejere under 20 år betaler kun 1/2 klubkontingent.\nMedlemmer under 18 år har ret til at overvære møder og generalforsamlinger, men stemmeret opnås først med det fyldte 18. år.\nNye medlemmer betaler kontingent fra begyndelsen af den måned, hvori optagelsen finder sted.\nUdmeldelse af klubben kan finde sted pr. 1. april eller 1. oktober. Skriftlig meddelelse må være kassereren i hænde senest 1. marts eller 1. september. Der må ikke være noget økonomisk mellemværende med klubben ved udmeldelsen.\nUndlader et medlem at betale kontingent eller lejeafgift, kan bestyrelsen slette medlemskabet, og genoptagelse kan kun ske mod, at al restance til klubben betales.\nBestyrelsen kan ekskludere medlemmer; dog kan den ekskluderede indanke eksklusionen for den første generalforsamling, der afholdes efter eksklusionen, og hvis denne generalforsamling underkender eksklusionen med mindst samme majoritet, som er fastsat til ændring af vedtægter – jf. § 14, bortfalder den.\nEt medlem, som er ekskluderet i henhold til en generalforsamlingsbeslutning, kan kun optages som medlem ved en generalforsamlingsbeslutning, der kræver samme majoritet som fastsat til beslutningen om eksklusion.\n§ 7. Tvistigheder.\nOpstår der mellem klubbens medlemmer alvorlige tvistigheder, der på nogen måder vedrører klubben eller sporten, bør det være de stridende parter magtpåliggende at få sagen afgjort inden for klubbens eget område ved at indanke den for en af bestyrelsen nedsat komité, hvis afgørelse ikke kan appelleres.\n§ 8. Økonomisk ansvar.\nKlubben hæfter udadtil med sine aktiver, medens medlemmerne kun hæfter med kontingentet.\n§ 9. Fartøjer\nEthvert fartøjsejende medlem kan skriftligt ansøge om plads til sit fartøj i klubbens område af havnen. Tildeling af havneplads kræver bestyrelsens godkendelse.\nHavneudvalget står for anvisning af plads.\nFartøjsejeren forpligter sig til at overholde ”Samlet havnereglement for O.S. medlemmer”, samt at holde fartøjet forsvarligt og yachtmæssigt vedligeholdt.\nBestyrelsen er berettiget til at ophæve aftalen om en plads i havnen, hvis fartøjsejeren ikke overholder dette.\nSåfremt der er flere ejere om et fartøj, er der kun én person, der over for klubben kan stå som ejer, men alle ejere skal være medlem.\nLigeledes skal brugeren af et fartøj, med havneplads i klubbens område af havnen og med ejer forskellig fra bruger, tegne medlemskab i Odense Sejlklub.\nDet er kun medlemmer, der må betjene klubbens og institutionens grej.\nOpsigelse af havneplads kan kun finde sted pr. 1. april eller 1. oktober. Skriftlig meddelelse skal være kassereren i hænde senest 1. marts eller 1. september. Der må ikke være noget økonomisk mellemværende med klubben ved opsigelsen.\n§ 10. Klubbens kendemærke.\nKlubbens stander er:\nHvidt felt med en blå Odenselilje over to blå femtakkede stjerner.\n1. En formand og en kasserer, der vælges for 2 år ad gangen. Begge vælges ved særlig afstemning. Formanden på ulige årstal, og kassereren på lige årstal. Genvalg kan finde sted.\n2. 7 medlemmer, der vælges for 2 år ad gangen. Så vidt muligt afgår 3 på ulige årstal og 4 på lige årstal. Genvalg kan finde sted.\n3. En 1.- og en 2. suppleant, der vælges for 2 år ad gangen. Genvalg kan finde sted.\n4. Af hensyn til de for klubben udstedte bevillinger i medfør af restaurationsloven er det en betingelse, at flertallet af bestyrelsens medlemmer er fyldt 25 år og er danske statsborgere - jf. i øvrigt den til enhver tid gældende lov på området.\nAlle valg til bestyrelsen foretages på den ordinære generalforsamling.\n§ 12. Repræsentation og tegningsret.\nBestyrelsen repræsenterer klubben i alle dens forhold og er under ansvar overfor generalforsamlingen berettiget til at disponere på klubbens vegne. Klubben forpligtes ved underskrift af formanden og næstformanden i forening eller en af disse i forening med et andet bestyrelsesmedlem.\n§ 13. Konstituering.\nBestyrelsen konstituerer sig umiddelbart efter den ordinære generalforsamling på et bestyrelsesmøde.\nAf sin midte vælger den en næstformand og en sekretær.\nKun ved en generalforsamlingsbeslutning kan hvervet som kasserer forenes med hvervet som formand, næstformand eller sekretær. Bestyrelsen vedtager selv sin forretningsorden.\nBestyrelsesmøder sammenkaldes af formanden med mindst 2 dages varsel og skal sammenkaldes, når mindst 3 af bestyrelsens medlemmer forlanger det, og senest 8 dage efter at formanden har modtaget begæring herom.\nBestyrelsen er kun beslutningsdygtig, når mindst 4 af dens medlemmer, hvoriblandt formanden eller næstformanden er til stede efter lovlig indvarsling.\nVed formandens forfald indtræder næstformanden i hans sted. I tilfælde af stemmelighed er formandens (næstformandens) stemme afgørende.\nOver bestyrelsesmøder og generalforsamlinger føres en forhandlingsprotokol. Kassereren fører et regnskab over indtægter og udgifter.\nBestyrelsen er berettiget til at nedsætte udvalg, som den måtte anse for formålstjenlige til varetagelse af klubbens tarv.\n§ 14. Ordinær generalforsamling.\nGeneralforsamlingen er klubbens øverste myndighed. Der afholdes årligt 1 ordinær generalforsamling inden udgangen af februar måned.\nDen ordinære generalforsamling indkaldes med mindst 10 dages varsel; almindeligvis ved bekendtgørelse i medlemsbladet og undtagelsesvis i et eller flere af de odenseanske dagblade efter bestyrelsens skøn, eller ved skriftlig meddelelse til medlemmerne. I hvert enkelt tilfælde med angivelse af dagsordenen.\nForslag, som medlemmerne måtte ønske at få bragt under forhandling på den ordinære generalforsamling, skal være formanden i hænde senest 1. januar.\nBestyrelsen orienterer så vidt muligt om forslag i medlemsbladet inden generalforsamlingen.\nStemmeret har alle medlemmer over 18 år, som har været medlem af klubben i 3 måneder før generalforsamlingen, og som ikke er i kontingentrestance.\nStemmeret kan kun udøves ved personligt fremmøde. Generalforsamlingen kan ved simpelt stemmeflertal træffe gyldig beslutning i alle klubbens anliggender - jf. dog § 4, § 6 og § 18.\nTil vedtægtsændringer fordres dog, at mindst 2/3 af de afgivne stemmer er for forslaget.\nSkriftlig afstemning skal benyttes ved bestyrelsesvalg, når blot eet af de tilstedeværende medlemmer forlanger det. Afstemningsformen ved øvrige afstemninger afgøres af dirigenten.\nPå generalforsamlingen kan intet vedtages uden for dagsordenen.\nEkstraordinære generalforsamlinger kan afholdes, når bestyrelsen finder det formålstjenligt, eller mindst 10 medlemmer ved skriftlig henvendelse til bestyrelsen fremsætter begæring herom. En sådan henvendelse skal være ledsaget af en liste over de sager, der ønskes drøftet, hvorefter bestyrelsen formulerer dagsordenen og indkalder den ekstraordinære generalforsamling til afholdelse senest 3 uger efter begæringen er modtaget.\nFor så vidt angår krav til mødets ledelse, afstemning m.m. gælder de samme bestemmelser som for den ordinære generalforsamling.\n§ 16. Dagsorden for den ordinære generalforsamling.\n2. Beretning fra bestyrelsen om klubbens virksomhed i det forløbne år.\n3. Godkendelse af det forløbne års regnskab og fastsættelse af\nkontingenter og lejeafgifter.\n4. Fremlæggelse af foreløbigt budget for indeværende år.\n5. Valg til bestyrelse:\na. Formand og kasserer i de år, hvor sådant skal finde sted.\nb. Øvrige bestyrelsesmedlemmer.\n6. Valg til Lystbådehavnen Stige Ø's repræsentantskab.\n7. Valg af revisorer til at gennemgå det forløbne års regnskab.\n8. Behandling at indkomne forslag.\n9. Drøftelse af planer for klubbens virksomhed.\n10. Beretning fra ungdomsafdelingen.\n11. Beretning fra sejlerskolen.\n§ 17. Regnskabsår og revision.\nKlubbens regnskabsår er kalenderåret. Det udførlige årsregnskab med alle fornødne bilag skal senest 1. februar gennemgåes af klubbens 2 revisorer. Regnskabet afleveres derefter til bestyrelsen efter 14 dages forløb.\nDet reviderede regnskab skal ligge til gennemsyn hos kassereren for medlemmerne den sidste uge før generalforsamlingen.\nRevisorerne vælges på den ordinære generalforsamling for 2 år ad gangen, således at der afgår 1 på lige årstal og 1 på ulige årstal. Genvalg kan finde sted.\n§ 18. Klubbens ophævelse.\nBestemmelse om klubbens ophævelse kan kun tages på en med dette formål særlig indkaldt ekstraordinær generalforsamling.\nTil dennes beslutningsdygtighed kræves, at mindst halvdelen af klubbens stemmeberettigede medlemmer er til stede, og til forslagets vedtagelse kræves, at mindst 3/4 af de afgivne stemmer er for forslaget.\nOpnås sådant flertal på en generalforsamling, der ikke er beslutningsdygtig, indkaldes en ny generalforsamling, hvor beslutningen kan træffes med ovennævnte stemmeflertal, uanset hvilket antal stemmeberettigede medlemmer der er til stede.\nPå generalforsamlingen skal samtidig træffes beslutning om, hvorledes klubbens formue, herunder fast ejendom og løsøre, skal fordeles til børne- og ungdomsarbejde inden for søsport i Odense kommune.


Netto-chef måtte tale udenom i et år - FINANS\nNetto-chef måtte tale udenom i et år\nMorten Møberg Nielsen skal skabe britisk succes for Dansk Supermarkeds partnerskab om en ny discountkæde.\n05.11.2014 kl. 18:45\nLEEDS - Gennem næsten et år måtte han bruge nødløgne over for kollegerne. Udfordringen var, at det ved opringning til hans mobiltelefon var muligt at høre en karakteristisk opkaldslyd som kendetegner en britisk forbindelse.\n»Når kollegerne så spurgte, om jeg ikke var i England, måtte jeg sige, at jeg var ovre for at teste produkter eller andet. Det var lidt svært at holde hemmeligt i så lang tid, at jeg faktisk ofte var her,« fortæller Morten Møberg Nielsen...


Dansk håndværk - Værløse - Royal - Collection\nVærløse madrasser er dansk håndværk, hvor alt er produceret helt fra bunden. Virksomheden blev grundlagt i Værløse i 1946, flyttede siden til Farum og har i dag hjemme i Maribo - og erfaringen samt respekten for det gode håndværk er flyttet med til vores nye "madras-snedkeri".\nVærløse produceres på en bund af erfaring og tradition, tilsat moderne teknologi og de bedste råmaterialer. Og vi arbejder tæt sammen med førende specialister inden for bl.a. sundhedsvæsenet. Hele processen er lagt i hænderne på vores dygtige håndværkere - og både produktionen og udviklingen af nye madrasser sker med fokus på slutbrugerens komfort og i respekt for miljøet.\nVi bruger udelukkende miljøvenlige skumprodukter, og alle vores madrasser er produceret af tekstiler, der har verdens førende sundhedsmærkning: Øko-Tex 100. Det er din garanti for, at madrasserne ikke afgiver sundhedsskadelige stoffer.\nVi bruger kun de bedste og mest sikre materialer - fra oliehærdede fjedre til brandhæmmende skum. Og alle madrasser gennemgår en løbende kvalitetskontrol i alle led på fabrikken. På den baggrund giver vi dig også en unik garanti på alle vores produkter: 25 års garanti på fjedrebrud og 5 års totalgaranti fra fabrikken i Maribo.\nVærløse bygger på godt, dansk håndværk - og på en vision om at sikre dig den helt rigtige søvn. Vi går ikke på kompromis med din ryg. Derfor leverer vi også gerne skræddersyede specialløsninger, hvis du har helt særlige ønsker til kvalitet og komfort.


Historie – Musikforeningen URANIA af 1884.\n“Musikforeningen URANIA” blev stiftet den 29. februar 1884 på Holmegaard Glasværker i Fensmark ved Næstved. Musikforeningen har således i 2011 bestået i mere end 127 år.\nVed at klikke på ovenstående links, kan du læse om foreningens mangeårige historie, forfattet af tidligere mangeårigt medlem i Urania, heraf mange år som foreningens formand, Ove Dubøl.\nForeningen i dag:\nMed den seneste tilgang af nye, heraf mange dygtige unge medlemmer, består Byorkestret i dag af ca. 65 musikere og URANIA’s samlede medlemstal er tæt ved 80 aktive amatørmusikere. Ikke alene vel nok Danmarks ældste, men nu sikkert også landets største amatørmusikforening.\nURANIA’s Big Band.\nI slutningen af 1996 udgav URANIA en lille bog på godt 60 sider med titlen ”Blæsermusik gennem mere end et århundrede”.\nBogen, som er forfattet af Ove Dubøl og forsynet med mange illustrationer, er en beretning om den gamle musikforening fra dens tilblivelse i 1884 og frem til 1995.\nOm det historiske skrift skrev Næstved Tidende bl.a.:\n”Skriftet er forfattet af Ove Dubøl, der er medlem af URANIA’s bestyrelse. Han har brugt foreningens righoldige og velbevarede arkiver som materiale, og det er der kommet en særdeles læseværdig og spændende historie ud af.\nDet er et fornemt bidrag til den specielle kulturhistorie, som var kendetegnende for livet omkring glasværket, særlig i forrige og et godt stykke ind i dette århundrede”.\nDet koster penge at drive en amatørmusikforening. Mange dyre musikinstrumenter skal anskaffes og vedligeholdes og der skal skaffes midler til noder og nodestativer og beklædning og man skal betale instruktører og meget andet. De senere år var foreningens medlemsantal vokset betydeligt, hvilket kunne mærkes på økonomien. På årets generalforsamling i januar måtte man derfor skride til at hæve medlemskontingentet med ikke mindre end 50%, fra 40,- til 60,- kr. pr. måned.\nMen så var man også beredt til at tage fat på en lang række spændende opgaver.\nÅret startede med} at foreningens Big Band spillede i BIO, Næstved,\ni forbindelse med filmbranchens 100 års jubilæum og i marts måned tog URANIA til Sverige for at medvirke ved dets venskabsorkester – ”Hovmantorp Musikkår”s – 90 års fødselsdagsfest.\nHjemvendt herfra fandt den årlige forårskoncert sted i HolmegaardHallen, denne gang med et helt nyt indslag. Harmoniorkestret havde nogle gange spillet ved Fensmark Gymnastikforenings årlige gymnastikopvisning og her fået den id~, at måske kunne orkester og gymnaster optræde sammen. Det skete så ved forårskoncerten, hvor et hold gymnastikpiger udførte rytmiske øvelser til tonerne af brasilianske rytmer fra URANIA’s Harmoniorkester.\nDette var vel nok kimen til, at man i de kommende år begyndte at ændre ”stil” til ikke blot at være et orkester, der kunne levere noget musik, men også præstere store, underholdende ”shows”. I øvrigt sluttede årets forårskoncert med, at URANIA’s Big Band spillede op til dans.\nMidt på sommeren tog man så hul på et andet nyt tiltag. På opfordring fra Holmegaard Kommunes Kulturudvalg gav Harmoniorkestret en times koncert ved bredden af det nyligt indviede gadekær i Holme-Olstrup. Ifølge kulturudvalget måtte dette gerne blive en årligt tilbagevendende tradition i lighed med koncerterne pinsemorgen ved Fensmark gadekær.\nDer skete naturligvis meget andet forår og sommeren igennem, men årets helt store oplevelse fandt sted i september, – en rejse til Tjekkiet og Slovakiet. Kort før afrejsen kunne man læse følgende i pressen:\n”Turen i september bliver for Harmoniorkestret en rejse tilbage til rødderne, idet det var glasmagere fra netop dette område i Europa, som for mere end hundrede år siden stiftede Musikforeningen URANIA. I slutningen af september drager orkestret med 40 musikere og gymnastikholdet med 22 piger til Tjekkiet og Slovakiet. Ideen til samarbejdet blev født for et år siden. Nu ligger der et fuldt færdigt program med fem kvarters opvisning uden pauser. Opvisningen er et skift mellem musik og gymnastik, – men hvert andet nummer er fælles”.\nDet var tæt ved 100 personer, der en søndag morgen startede fra glasværket i 2 store busser, den ene med en fyldt bagageanhænger, for hen på aftenen at nå til Prag, hvor man overnattede på hotel. Næste dag gik det østpå til den lille by Trencinianska Teplice i Slovakiet, hvor de næste 5 dage skulle tilbringes. Det blev nogle dejlige dage på et fint hotel i meget naturskønne omgivelser og med en passende blanding af arbejde og afslapning. Arbejdet bestod i orkesterprøver op til den store koncert og opvisning, som en aften fandt sted i en meget flot og totalt udsolgt koncertsal.\nAt vi klarede det tilfredsstillende blev bekræftet af en lokal professionel musiker, som efter koncerten udtalte, at ”det kunne da vist ikke være rigtigt, at det kun var amatører”.\nDet blev til yderligere en koncert og opvisning på en skole, men ind imellem også sightseeing, herunder en tur til Bratislava, samt hyggeligt socialt samvær og på tilbageturen igen ophold i Prag med tid til at få et indtryk af den meget smukke by.\nDet var kun Harmoniorkestret, der deltog i ovennævnte tur, men så foretog foreningens øvrige orkestre sig andre ting i årets løb. Big Band’et deltog bl.a. i et stort ”Big Band Træf” i Mønshallen i Stege, hvor 7 forskellige Big Bands i løbet af en søndag spillede både hver for sig og som et stort 100-mands band. Og Tyrolerorkestret kunne opleves både i Fensmark, Næstved, Haslev og Fakse Ladeplads. Først på året var Tyrolerne endvidere – sammen med Glasorkestret – i Gråsten i Sønderjylland for at medvirke i den derværende byfest.\nÅret sluttede helt naturligt med noget af det, som er blevet blandt de mange traditioner i URANIA: Julekoncert i Fensmark Kirke og musik forskellige steder af foreningens lille Nisseorkester.\nPr. 1. januar indmeldte URANIA sig i Dansk Amatør Orkesterforening. D.A.O. er en ”paraplyorganisation”, som har til formål at yde bistand) rådgivning og vejledning til sine medlemmer, amatørorkestrene i Danmark, såsom koordinering af KODA-afgifter, juridisk og organisatorisk bistand, afholdelse af kurser samt udgivelse af et medlemsblad med nyt fra og omamatørmusikforeningerne.\nPå den ordinære generalforsamling i januar blev der efter afstemning valgt ny formand, – fhv. personalechef Ove Dubøl, som havde været medlem af foreningen siden 1980 og i en længere årrække siddet i bestyrelsen.\nIgen i 1997 var det lykkedes at få lov til at spille på ”Plænen” i TIVOLI, – endda 2 gange. Første gang i juni måned med Glasorkestret og Harmoniorkestret, som nu havde taget et skridt videre hen imod det underholdningsmæssige, idet man optrådte med såvel 5 syngepiger som et hold show-dansepiger fra Birgit’s Danse- og Jazzinstitut i Næstved. Heldigvis sidder man på ”Plænen” under tag, men dirigenten blev våd på ryggen, da det regnede kraftigt under hele forestillingen. Anden gang var i august, hvor det var Tyrolernes tur til, heldigvis under betydeligt bedre vejrforhold, at musicere, save og hugge i træstammer og spille på ambolt m.v.\nAt der nu kunne opleves dansere sammen med Harmoniorkestret var en naturlig fortsættelse af det tidligere gymnastsamarbejde. Danse- og syngepigerne havde i øvrigt allerede debuteret sammen med URANIA ved forårskoncerten i april måned.\nSom det har været nævnt mange gange i beretningen, har URANIA siden 1953 haft et svensk venskabsorkester. 1997 blev året, hvor man nu også fik et dansk. I august måned besøgte ”Københavns Ungdomsharmoniorkester” Holmegaard Glasværk og da de var kommet undervejrs med, at der her også fandtes et orkester, ville de naturligvis gerne i kontakt med det. Der blev derfor arrangeret koncert for begge orkestre først på glasværket og om eftermiddagen ved Fensmark gadekær. Efter deres eget udsagn var det, at komme ”ud på landet” og sidde og spille i solen ved et rigtigt gadekær, en stor oplevelse for københavnerne, som ikke blev mindre af et meget hyggeligt samvær om aftenen. I de kommende år skulle det vise sig, at de to orkestre efterhånden fik megen glæde af hinanden på forskellige områder.\nEn anden stor opmuntring fik foreningen også dette år. I lang tid havde man savnet et par pauker i slagtøjsgruppen. Sådanne er imidlertid dyre og kunne derfor ikke anskaffes ved egen hjælp, hvorfor man to år i træk havde ansøgt Statens Musikråd om en bevilling, – desværre uden held.\nMen nu – det tredje år – lykkedes det og et længe næret ønske var hermed gået i opfyldelse.\nOg så fik man yderligere midt på året byttet en ældre tuba væk mod i stedet at få en såkaldt ”Sousafon”, som er en tuba, der går rundt om livet med et meget stort fremadrettet klangstykke. Ikke mindre end 17 kg vejede ”monstret”. Den kunne så bruges, når f.eks. Harmoniorkestret skulle opføre nogle af de ”udstyrsstykker”, som man var begyndt på.\nDette var året, hvor URANlA igen fik besøg af det svenske orkester, – i pinsedagene, hvor det pinsemorgen spillede sammen med URANIA ved Fensmark gadekær og om eftermiddagen selv holdt koncert ved ”Villa Gallina” i Hesede-skoven.\nMidt på sommeren faldt det i URANlA’s lod at forestå den musikalske indvielse af et fornemt nyt udendørs amfiteater ved Holsted Sognegård i Næstved med en times koncert.\nÅrets altoverskyggende begivenhed fandt dog sted i august, hvor Harmoniorkestret og Tyrolerorkestret i en forlænget weekend tog til Samsø og indtog hele Ballen Vandrehjem samt en del værelser på badehotellet. Her underholdt Tyrolerorkestret ved Ballen Badehotel lørdag eftermiddag og lørdag aften afholdt Harmoniorkestret stor koncert i Samsø-Hallen med sangere og dansere og shownumre. Før hjemrejsen om søndagen gav Tyrolerne igen lidt musik, dels ved Kolby Kås havn og dels på færgen, mens den forlod øen.\nPå sejlturen til Samsø præsterede URANlA i øvrigt noget, som vist ellers kun en velkendt politiker tidligere har formået, – nemlig at få færgen til at vende om! Alle orkestermedlemmerne var kørende i egne biler, men grundet visse forhindringer nåede en enkelt bil med 2 musikere først frem til Kalundborg havn lige netop, da færgen havde lagt fra kaj og var på vej ud af havnen. Vi måtte med store ord og armbevægelser og vistnok en smule overdrivelse forklare kaptajnen, at det altså var orkestrets to vigtigste solister, som sad dernede i bilen. Så bakkede færgen tilbage og hentede dem!\nJeg har mange gange i denne mere end 100-årige beretning tyet til at referere pressen. Derved har jeg sparet en del skrivearbejde, men det har unægtelig også fritaget mig for selv at skulle uddele alle de verbale roser, som pressen ofte har tildelt URANlA. Således f.eks. fra den lokale Samsø-avis efter koncerten i Samsø-Hallen:\n”URANIA’s Harmoniorkester, formentlig Danmarks ældste amatørorkester, gav lørdag aften koncert i Samsø-Hallen.\nOrkestret er på 50 medlemmer, alle med blæse- eller slaginstrumenter, og de gav samsingerne en musikoplevelse, der kun sjældent er et provinspublikum forundt.\nProgrammet bestod hovedsageligt af musical- og filmmusik, men også operettetoner, klassisk musik og festlig og stemningsfuld dansk musik fandt plads i det vidtspændende repertoire.\nMed sig havde musikerne sangsolisterne Pernille Wolder og Steen Engslev Filborne, og de gav numre fra bl.a. musicalerne ”Jesus Christ Super Star” og ”Chess”. Dirigent var Torben Kaarslev.\nMedlemmer af et danse- og jazzinstitut ledsagede enkelte af numrene med forrygende indslag og gav koncerten et ekstra festligt præg”.\nJeg tror, det var her, samt efter de seneste forårs koncerter og den tidligere nævnte Slovakiet-tur, at tanken opstod om at omdøbe Harmoniorkestret til ”URANIA’s Underholdningsorkester”, – en titel, som vi syntes bedre dækkede det, som det efterhånden var ved at blive til.\nSenere på året skulle Harmoniorkestret, som det altså stadig hed, bestå en anden slags prøve. Vi blev af vort københavnske venskabsorkester inviteret til at deltage i et regional-musikstævne i Herlev, hvor 3 orkestre skulle spille og hvor deres musikalske formåen skulle vurderes og bedømmes af 2 professionelle musikere. Sådan noget havde vi ikke prøvet før, så vi var lidt spændte, men heldigvis var bedømmerne så venlige at give os pæne vurderinger. Naturligvis var der også visse kritiske bemærkninger om ting, der burde rettes eller forbedres, men det var jo også det, vi var kommet for at høre om og lære af.\nVed årets ”kartoffelfest”, som stadig afholdes hvert efterår, havde en lille gruppe medlemmer ”rottet sig sammen” og opførte en meget festlig og morsom revy mellem spisningen og dansen.\nEn fest mere fik vi inden årets udgang, idet Københavns Ungdomsharmoniorkester inviterede os til juletræs fest på Ellebjergskolen i København. Ligesom URANIA’s Harmoniorkester var på vej til at skifte navn, havde københavnerne nu også gjort det. Måske var de ved at blive for gamle(?), for nu hed det kun ”Københavns Harmoniorkester”.\nLige inden Samsø-turen var URANIA i øvrigt blevet rigtig godt kørende. Efter at vi havde erhvervet de nye pauker plus ”Sousafon”en plus et stort nyt lydanlæg plus diverse andre remedier, var det ved at blive et problem at få transporteret os rundt til alle de forskellige arrangementer. Dette resulterede i, at foreningen måtte indkøbe en stor lukket trailer, som vi så kunne hægte bag på en bil og således selv køre rundt med alt vores grej.\nJeg fik vist under dette år ikke omtalt ret meget andet end Harmoniorkestret. Men også foreningens øvrige orkestre havde travlt. Således havde Tyrolerorkestret i årets løb i alt 13 koncerter og Glasorkestret og Fanfaretrompeterne tilsammen 12 arrangementer.\nDet startede med nyt tøj, – og med et nyt navn.\nFor at tage det sidste først, så blev det besluttet, at der pr. 1.januar 1999 ikke mere eksisterede et Harmoniorkester i URANlA, men derimod et ”URANIA’s Underholdningsorkester”, som efterhånden var vokset til over 50 musikere. Herom udsendte URANIA følgende pressemeddelelse:\n”Baggrunden for navneskiftet skal ses i lyset af, at orkestret gennem de senere år har slået mere og mere ind på, at nok er musik først og fremmest noget for øret, men der må meget gerne samtidig også være noget for øjet. Noget sådant startede for nogle år siden med, at et hold gymnastikpiger fra Fensmark udførte rytmisk gymnastik til orkestrets toner. Nogenlunde samtidig fik man tilknyttet en kvindelig sangsolist og senere også en mandlig ditto.\nSiden har orkestret indledt et samarbejde med et hold ”showdansepiger” fra Birgit’s Danse- og Jazzinstitut i Næstved. Når det så tilføjes, at man også kan opføre små musikalske shownumre krydret med causerier ind imellem numrene, ja så er det for musik foreningen en naturlig sag, at det over 50 mand store orkester fremover vil fremtræde som et underholdningsorkester”.\nOg så til det med tøjet. Når orkestret nu rigtig skulle underholde, så måtte man også se pæne ud og de eksisterende uniformer – dueblå jakker og slips med hvide benklæder/nederdele – som havde tjent orkestret i 13 år, var blevet både umoderne og udslidte. Med mere end 50 musikere i orkestret kan man sikkert forestille sig, at der var delte meninger om, hvordan den nye beklædning skulle se ud. Efter lang tids debat og forkastelse af mange forslag og ideer lykkedes det dog til sidst. Til ”almindelige” koncerter: Mørkeblå vindjakker med aftagelige ærmer, hvide skjorter/bluser og sorte benklæder/nederdele. Til de lidt ”finere” koncerter: Mændene i smokings og kvinderne i festkjoler.\nFørste gang, orkestret kunne føre sig frem i den nye beklædning, var ved en koncert i Næstved Storcenter i april og derefter ved den årlige forårskoncert i Holmegaard-Hallen. Hvorledes forårskoncerten forløb – en koncert som jo mange år i træk er blevet afholdt i samarbejde med Holmegaard Musikskole – skal jeg igen afstå fra selv at beskrive, men endnu engang henholde mig til Næstved Tidende:\n”Det er den bedste forårskoncert, vi har haft, siger musikskoleleder Jens Due om koncerten i Holmegaard-Hallen i fredags.\nDe omkring 400 tilhørere er formodentlig tilbøjelige til at give ham ret. CHAPEAN Brass Band fra Holmegaard Musikskole og URANIA’s Underholdningsorkester havde sat alle sejl til.\nCHAPEAN stod for første del af koncerten, mens Underholdningsorkestret stod for anden del.\nDer var ikke kun noget for øret, men så sandelig også for øjet. Koncerten var krydret med show, bl.a. can-can-piger i et forrygende ekstranummer.\nProgrammet blev smukt bundet sammen af præsten i Vejlø, Helle Poulsen, der var konferencier”.\nI maj måned afholdt ”Kulturskolen Møllen” fire sammenhængende kulturuger, hvor man i et stort telt afviklede diverse kulturelle arrangementer, en uge i hver af kommunerne Næstved, Fladså, Suså og Holmegaard. Fire på hinanden følgende onsdag aftener kunne man i teltet lytte til URANIA’s underholdningsorkester.\nTyrolerorkestret deltog i et ”Tyroler-Træf” i Nykøbing Sjælland i anledning af det derværende tyrolerorkesters 25 år jubilæum. Otte tyrolerorkestre fra ligeså mange byer deltog i arrangementet og URANIA’s tyrolere fik her en bekræftelse på, at de fint kan begå sig i selskab med tilsvarende orkestre.\nGlasorkestret var i en weekend midt på sommeren i Sverige for at medvirke ved et større arrangement kaldet ”Musik i Glasriket”.\nSom navnet antyder, var det de mange glasværker, som alle ligger i et område omkring Vaxjo, der arrangerede. URANIA’s Glasorkester afholdt koncerter på tre af disse: Rosdala Glasbruk, Kosta Glasbruk og Skrufs Glasbruk. Det var på det tidspunkt højsommer i Sverige med strålende sol fra morgen til aften, – godt for de mange arrangementer, men ret så varmt for glasmusikerne i deres sorte smokings.\nFor anden gang deltog Underholdningsorkestret i et regionalt musikstævne. Denne gang på Sct. Annæ Gymnasium i København, hvor 9 forskellige blæseorkestre medvirkede. Igen viste det sig, at URANIA sagtens tåler sammenligning med andre, tilsvarende orkestre. Man hentede endda en ekstra succes hjem ved i en pause at lade Glasorkestret underholde til de mange deltagende amatørmusikeres udelte begejstring. Underholdningsorkestrets bidrag bestod af 5 musikstykker, som blev optaget og nu er bevaret på en CD-indspilning.\nOgså en anden indspilning så dagens lys i 1999. En ca. 13 minutters videofilm om Glasorkestret, hvor man både kan høre orkestret spille og få forklaret, hvorledes disse enestående instrumenter fremstilles og hvordan man spiller på dem.\nSom værende ”født” på Holmegaard Glasværk har URANIA altid haft en tæt og naturlig tilknytning til glasværket. Gennem de mange år har glasværksledelsen haft forståelse for, at URANIA har haft og har en vis PR-værdi for glasværket, ikke mindst i kraft af det særprægede og efterhånden vidt berejste Glasorkester. Dette har da fra glasværkets side også udmøntet sig i megen goodwill og forskellige former for støtte og opbakning til musikforeningen., hidtil dog på en ret sporadisk og ”uformel” måde. I begyndelsen af år 2000 blev dette imidlertid lagt i mere faste rammer baseret på en skriftlig ”sponsoraftale”, ifølge hvilken glasværket nu figurerer som URANIA’s officielle hovedsponsor og med en beskrivelse af, hvad dette indebærer for henholdsvis glasværket og musikforeningen.\nPå den ordinære generalforsamling ændredes foreningens vedtægter således, at generalforsamlingen ud over at vælge formanden nu også skulle vælge kassereren, som hidtil var blevet udpeget af bestyrelsen, og således at formand og kasserer er på valg skiftevis hvert andet år.\nMen ellers startede året med en rigtig ”knaldperle”. Lions Club Herlufsholm havde fået den ide, at man ville forsøge at leje NæstvedHallen til en nytårskoncert og så lade URANIA udfylde rammerne, d.v.s. stå for det musikalske og underholdningsmæssige indhold i koncerten. Det var naturligvis en stor udfordring og en uhyre spændende opgave, som man straks sagde ja til. Efter næsten et års forberedelser løb koncerten af stablen en fredag aften i februar måned.\nNæstveds borgmester overværede koncerten og gav i sin indledningstale udtryk for, at det ville være dejligt, om en sådan nytårskoncert i Næstved-Hallen kunne blive til en tradition og dermed et fast indslag i Næstveds kulturliv. Koncertens indhold var naturligvis først og fremmest URANIA’s store Underholdningsorkester startende med en fanfare på glas trompeterne og i aftenens løb suppleret med både juh-huh-piger og dansepiger til et afvekslende og underholdende musikprogram, som også omfattede en lille afdeling med Glasorkestret. Som prikken over i’et – og som et ekstra trækplaster – havde URANIA derudover engageret de professionelle sangere og entertainere Keld og Hilda Heick, som med udpluk fra deres store og velkendte repertoire i høj grad bidrog til at gøre aftenen festlig for de mange tilhørere.\nEndnu engang må Næstved Tidende holde for med et referat fra koncerten:\n”Keld og Hilda fik sat hallen i stemning. Iført matchende blå farver og badet i projektørlys gav de et potpourri af kendte sange, fyrede vittigheder af og fik folk til at lave musikgymnastik i takt.\nURANIA’s Underholdningsorkester fungerede som velspillende og mægtig ankerkæde aftenen igennem. Med et væld af fine numre i mange stilarter. Lige fra country til dixieland. Med showdansere fra Birgit’s Danseinstitut som indskudt, pikant krydderi. Og URANIA’s Glasorkester som gennemsigtige toneblæsere i skålsangen med mere.\nSom fejende afslutning var der can-can og fyrværkeri.\nDesværre kunne arrangementet knapt løbe rundt økonomisk, men det afholdt dog ikke URANIA og Lions Club fra straks efter koncerten at gå i gang med at forberede en tilsvarende i år 2001.\nOgså Glasorkestret fik en oplevelse lidt ud over det sædvanlige, da det i februar måned blev engageret til en koncert i Ruds Vedby Kirke. Med normalt plads til vel omkring 100 mennesker i kirken havde ca. 150 taget imod Menighedsrådets og Lokalrådets indbydelse til koncerten med ”verdens skøreste orkester”, således – som man bagefter kunne læse – ”at end ikke en kirkemus kunne finde plads”. Orkestret spillede for et særdeles lydhørt og interesseret publikum afvekslende med orgelmusik af kirkens organist, som efterfølgende komponerede et nyt musikstykke til glasorkestret.\nSenere på året kunne man opleve Glasorkestret to gange i København, den ene i Royal Scandinavia’s glasbutik på Strøget i forbindelse med den københavnske ”kulturnat”.\nURANIA’s Big Band havde taget ved lære af Underholdningsorkestret, – havde lagt musikstilen lidt om fra decideret big-band-musik til lidt mere swingprægede arrangementer og mente nu, at de også burde skifte navn. Det gjorde de så, – til ”URANIA’s Swing Group”. Blandt deres arrangementer i dette år var en vellykket koncert i Stege, hvor publikum fik swing-jazz for alle pengene.\nDet er tidligere omtalt, at URANlA med mellemrum har haft spændende professionelle musikere som gæstedirigenter ved nogle prøveaftener.\nI år 2000 var det lykkedes at overtale Henrik Krogsgaard til at komme tilstede og give Underholdningsorkestret en ”musikalsk indsprøjtning”. Det blev en både meget fornøjelig og meget lærerig prøve, hvor han bl.a. bibragte os amatørmusikere en lidt klarere opfattelse af, hvad det er for nogle ting, der giver et orkester ”klasse”. Som et af foreningens medlemmer senere skrev i medlemsbladet: ”Vi følte os helt høje bagefter”.\nEfter 2-års-planen skulle URANlA dette år have været til Sverige, men de to orkestre enedes om at udsætte dette til år 2001, således at svenskerne kunne komme til Fensmark i 2003, hvor det vil være 50 år siden, orkestrene mødtes for første gang.\nMen så fik man i stedet mulighed for samkvem med det københavnske venskabsorkester, som sammen med URANlA gav koncert i Gisselfeld Slotspark pinsedags eftermiddag tilsmilet af vejrgudernes gunst.\nSom det er beskrevet i indledningen til beretningen om URANlA, blev Holmegaard Glasværk grundlagt i 1825. Her – i år 2000 – kunne man således holde 175 års jubilæum, hvilket naturligvis blev markeret på forskellig vis, bl.a. med en stor medarbejderfest i Holmegaard-Hallen aftenen før selve stiftelsesdagen. Helt naturligt, må man vel sige, bidrog URANlA til aftenens omfattende program med både Underholdningsorkestret og Glastrompeterne.\nDa år 2000 nærmede sig, besluttede et ”År-2000-Udvalg” i Holmegaard Kommune blandt flere andre initiativer at iværksætte en ”Digterstafet”. Denne skulle forme sig på den måde, at hver enkelt forening m.m. i kommunen ville få tildelt en af årets 52 uger, hvor man så skulle digte 7 vers – et for hver ugedag – på melodien ”Jeg ved en lærkerede”, omhandlende den pågældende forenings aktiviteter. Tilsammen med 2 ugevers og nogle månedsvers forfattet af udvalget ville man så, når året var gået, have et samlet digt på 2000 verselinier om kulturlivet i Holmegaard Kommune.\nLad mig slutte denne del af beretning med at citere URANIA’s bidrag til ”År 2000 Digterstafetten”, forfattet af et af foreningens kvindelige medlemmer:\nVi er et stort orkester\nmed hundred’ år på bag’n.\nVi elsker vores hobby,\nat spille det er sag’n.\nVort navn det er URANlA,\n– hvorfor dog ingen ved.\nDet tog de gamle gubber\nsig med i graven ned.\nVi rødder har i Holme-\ngaards gamle ”skøre” værk.\nMed fælles loge: Svanen,\nfor enighed gør stærk.\nVi hylder traditioner,\ndem alle, – men især\nved Fensmarks gadekær.\nTil flere slags musik i\nURANlA er der plads:\n”Tyrolere” og ”Swing Group”,\n– selv ”skør” musik på glas.\nVi øver os hver uge\nmed lyst og megen flid.\nEr glade når publiken\ngi’r klap for alt vort slid.\nVi bruger megen fritid\nog spiller rundt omkring.\nVil man os gerne høre,\n– så gi’ os blot et ring.


Men | Jesper Wung-Sung (Bog, Hæftet)\n20 fintmærkende og helt igennem realistiske noveller. De er sat i en mindre dansk provinshavneby, tiden er nu og hovedpersonerne er alle mænd; lige fra den lille dreng, pubertetsknægten, den unge, den voksne og oldingen - tilsammen giver det et overrumplende bud på manden af i dag. Selvom den valgte form er lille og nedkogt, er det så autentisk,..\nDet er over middag, solen står ned over alle byens hustage, og der er tre timer til drengen skal halshugges på Galgebakken. Han ser op mod sollyset. „Er jeg et skidt menneske?“ spørger han. Med Den sidste henrettelse tager Jesper Wung-Sung udgangspunkt i den sidste henrettelse i Svendborg i 1853. Romanen foregår over en enkelt dag, den sidste..\nJesper Wung Sungs hæsblæsende thriller er blevet til en poetisk og uhyggelig grafisk roman illustreret af Søren Jessen. Hvad, der starter som den bedste dag, viser sig at blive starten på Jonas' værste mareridt. Han har spillet en fantastisk fodboldkamp og fået det skønneste smil og en skildpadde af Maria. Men da han kommer hjem, opfører hans..\nInspektøren har lige givet alle fri, da tre sortklædte mænd kommer og meddeler, at ingen må forlade skolens område. Ingen ved hvorfor, men inden dagen er omme, er der sat et hegn op omkring skolen og pakker med mad, medicin og ligposer er smidt ned fra himlen. Herefter bliver intet som det var før. Anbefalet i Politikens gaveguide til børne-..\nTrælår er en novellesamling for unge. Barndomserindringer. Ungdomshistorier. Pubertetsfortællinger. Tyve noveller – fra den lille dreng alene hjemme til den rygsæksrejsende teenager ude i verden – der kredser om opvækst og ungdom. Om den første forelskelse og den første bajer. Om den første kærestesorg og de første tømmermænd. Om første..\n"Der var engang et barn. Der har naturligvis været mange børn, så mange at man kan komme i tvivl om der er en plan med dem alle. Det burde ellers være en regel: at der altid er én, som passer på hvert eneste barn i hele verden. Sådan er det ikke. For så ville livet måske ikke være livet". Sådan indledes Jesper Wung-Sungs Ud med Knud, der..\nZams største ønske er at være en ganske almindelig dreng, men det er svært, når man er zombie, og de fleste er bange for en. Zam børster tænder, vasker sig under armene, går i skole og laver sine lektier, og så bruger han rigtig meget tid på at øve sig i at gå som en helt almindelig dreng. En dag kommer Zam til at gøre det værst tænkelige..\nDiego og Dolly er en grafisk roman om den altoverskyggende kærlighed. En kærlighed, der kan få selv den mest grå og triste hverdag til at lyse op i den smukkeste røde farve. Diego og Dolly er det perfekte par. De er skabt til at være sammen. I al evighed … Pressen skriver: »Den fanger med sin vedholdende synsvinkel, hvor Diegos fantasi om sit..\nArne og Finn er brødre. Arne er storebroren, og Finn er lillebroren. Arne har ikke været i skole eller set sine venner længe og ligger mest hjemme i sengen. En dag kommer lillebror Finn ind til ham helt ude af sig selv – hans lillefinger er væk. Sammen drager de to brødre ud for at finde Finns lillefinger. De møder både pølsemænd og aktiehandlere,..\nJesper Wung Sung skriver her for første gang om sine oldeforældre i romanform. En anden gren er en kærlighedshistorie, en fortælling om at brænde sine broer og følge et andet menneske, en anden vej.I 1902 åbner Tivoli dørene for en eksotisk og spektakulær udstilling. Blandt parkens forlystelser kan man opleve ægte kinesere. De er kommet..\nAlfred og gabestokken er et moderne eventyr om at være anderledes, om at være barn og voksen og om forelskelse og frihed. Den unge Alfred har siddet fastspændt i gabestokken under de sidste mange konger, og ingen kan helt huske, hvorfor han blev sat i den. Han er verdensmester i at råbe fornærmelser efter alle forbipasserende og særligt efter..\nHvad gør man, når ens travle forældre hyrer en au pair til at stå for julestemningen derhjemme, og det så viser sig, at hun med al sandsynlighed er på vej til Nordpolen for at skære selveste julemanden i skiver?! Som om Kaj ikke havde nok at se til med skolens tyran, Conrad Ørevoks, og den krævende rolle som Josef i årets krybbespil. Et krybbespil,..\n»Der er kun dig. Du er nr. 1. Du er det eneste menneske på jorden. Der er kun dig, dit åndedræt og din krop. Alt andet eksisterer ikke.« (citat fra bog) Joakim har et værelse fyldt med medaljer og en dejlig kæreste. Men da han tager imod hr. Bens visitkort og indvilliger i at løbe for hr. Wilson vender det op og ned på hans tilværelse. Han..\nHvad gør man, når ens travle forældre hyrer en au pair til at stå for julestemningen derhjemme, og det så viser sig, at hun med al sandsynlighed er på vej til Nordpolen for at skære selveste julemanden i skiver?Som om Kaj ikke havde nok at se til med skolens tyran, Conrad Ørevoks, og den krævende rolle som Josef i årets krybbespil. Et krybbespil,..


UFC Undisputed 3 Anmeldelse\nTHQ og Yukes forsøger igen at genskabe UFC i digital form, og redaktionens største fan af sporten er gået fem runder med Dos Santos, "Bones" Jones, Silva, St. Pierre, Edgar, Aldo og Cruz. Læs anmeldelsen lige her.\nPubliceret den 14 feb 2012 kl. 11\nDet er tydeligt, at Yukes føler de har noget at bevise, efter at have fået mere tid end tidligere til at arbejde på det nyeste spil i UFC-serien. Allerede i løbet af de første minutters spil viser de således, hvordan der er blevet føjet masser af ekstra detaljer til præsentationen, hvordan karaktererne nu har fået lidt flere grafiske lækkerier, samt hvordan mulighederne for selv at sætte sit præg på spillet er blevet flere.\nDet virker nærmest som at stige direkte ind i en igangværende samtale, og tempoet sænkes ikke før alle detaljerne er blevet forklaret. For at gøre det hele lidt mere imødekommende, har halvdelen af sportens kommentatorhold, Mike Goldberg, fået til opgave at forklare det hele, og hans tydelige beskrivelser af de forskellige funktioner giver faktisk god introduktion til seriens mange muligheder.\nLigeledes er det smart, at enhver ny karriere i UFC Undisputed 3 kræver, at man gennemgår et par træningsmissioner, som viser at man har styr på den basale styring, for har man ikke tidligere stiftet bekendtskab med serien, er der meget at lære. Måske fordi spillets kampsystem og styring er så radikalt anderledes fra enhver anden titel i genren, har man denne gang yderligere rakt en velkommende hånd ud til nye spillere, ved at tilbyde en forsimplet version af gulvkampssystemet. De mange bevægelser og submissions kan nu klares ved simpelt at trykke op eller ned på det højre analogstick, for henholdsvis små og store bevægelser. Vil man hellere bruge det originale og mere detaljerede system, er det naturligvis også muligt.\nSom tidligere er det på trods af så forskellige muligheder som Title Mode (tab tre kampe og du er ude), Tournament Mode (deltag i en turnering) og Ultimate Fights Mode (genoplev nogle af de største kampe fra UFC og Pride), er det i Career Mode, at du vil ende med at bruge størstedelen af din tid. Udvikleren har revurderet den tidligere variant af denne spilmulighed, og der er derfor et par overraskelser i vente for serie-veteraner.\nTræningssystemet, som er hvor du specialiserer og forbedrer din atlet, lader dig ikke længere selv bestemme hvor meget tid du vil sætte af til træningen og den efterfølgende hvileperiode. I stedet bliver man mellem hver kamp givet såkaldte "Actions" som bestemmer hvor mange træningssessioner man kan nå. Disse "Actions" kan bruges på enten "Training Sessions" som forbedrer dine grundlæggende færdigheder, "Camp Sessions" som kan lære dig nye tricks, og "Game Plan" som kan give dig store færdighedsbonusser, hvis du sørger for at udføre tre forudbestemt mål i den efterfølgende session.\nPå trods af at systemet er forsøgt mere strømlinet, er der dog på ny nogle problemer som gennemhuller det hele. For det første er der så mange forskellige statistikker, at det kan være svært at finde ud af hvilke, der helt præcist påvirker hinanden. Dette besværliggøres yderligere ved, at næsten alle former for træning både giver plus- og minuspoints, hvilket i sidste ende betyder, at man ender med en middeldårlig figur, hvis man forsøger at sammensætte en velbalanceret en af slagsen. I stedet tvinges man til at specialisere sig, og det virker en smule mystisk, når eksempelvis George St. Pierre kan gå i ringen og vise topkarakter inden for alle discipliner.\nMuligheden for at tilslutte sig en af de mest populære træningssteder fra virkeligheden er god, men antallet af disse klubber er meget lille, og man må undre sig over, at eksempelvis Xtreme Couture, Roufus Sport, Team Deathclutch eller Nova Uniao ikke er nogen steder at finde. Bedre bliver det heller ikke af, at de fleste af de tricks, man kan lære hos dem er af så overdreven karakter, at man enten aldrig får brug for dem eller blot bør ignorere dem, fordi de får enhver kamp til at se ud som noget fra The Matrix.\nI ringen virker alt velkendt, og uanset om du har specialiseret dig i gulvkamp eller stående kamp, er målet at få modstanderen til at give op. Udvikleren har gjort et stort arbejde ud af at fortælle om alle de nye detaljer, der er blevet tilføjet kampsystemet, men alt for få af dem er desværre at mærke. Eksempelvis jublede jeg, da jeg første gang hørte, at det denne gang skulle være muligt at få modstanderne til at give op ved brug af spark til kroppen og benene.\nDet undrer mig dog, at jeg stadig kan levere mere end 20 spark til en modstanders ben, vel og mærke efter at have specialiseret min atlet inden for dette emne, uden at det gør en mærkbar forskel. Alle, der havde forventet at gå i ringen som en Edson Barboza eller Pat Barry og uskadeliggøre deres modstander med et par velplacerede spark til benet, kan altså godt tro om igen. Det er skuffende, at den hurtigste, nemmeste og mest effektive måde at vinde en kamp stadig er at træne sine hovedspark og hooks, høvle løs og så ellers vente på at modstanderen går i gulvet, når nu der ellers er så mange andre muligheder i sporten.\nEt andet element, der denne gang er blevet gjort meget ud af at fortælle om, er tilføjelsen af Pride-ligaen. Selvom den japanske variant måtte lukke dørene tilbage i 2007, er vi mange, der aldrig har glemt de fantastiske turneringer, der blev gennembruddet for kæmpere som Mauricio "Shogun" Rua, Wanderlai Silva, Mirko "CroCop", Antonio Rodrigo Nogueira og mange andre. Heldigvis er der dog hældt så mange kræfter i denne del af spillet, at det næsten er som at opleve ligaens storhedstid igen.\nTilføjelsen af Pride byder på et andet regelsæt, hvor spark og knæ er tilladt, selvom modstanderen ligger på gulvet, en 10 minutter lang første runde, samt noget lignende en boksering i stedet for en octagon. Det er lidt ironisk, at disse ændringer til kampsystemet faktisk giver en mere mærkbar forskel end de finere detaljer, som udvikleren ellers har brugt mere tid på at snakke om. Yderligere er det simpelthen fantastisk lækkert, at THQ har sørget for, at denne del af spillet bruger Bas Rutten og Stephen Quadros som kommentatorer. Helt sublim bliver stemningen dog først ved, at man har hyret den uforglemmelige Lenne Hardt, eller "crazy pride lady" som japanerne kalder hende, til at introducere atleterne på sin helt unikke vis.\nTag ikke fejl: UFC Undisputed 3 er et bedre spil en forgængerne og føles meget mere som en egentlig efterfølger end den opdaterings-smagende efterfølger, vi sidst blev budt på i form af UFC 2010 Undisputed. Alligevel er det dog skuffende, at der ikke er sket en større udvikling, skuffende at de nyheder, der er blevet snakket så meget om, egentlig bliver ignoreret af spillet selv, og skuffende at kampsystemet stadig er så gennemskueligt.\nGenrens udvikling har betydet, at et spil som UFC 2010 Undisputed i dag ville have scoret en langt dårligere karakter, og den selvsamme udvikling betyder også, at UFC Undisputed 3 selv med sine forbedringer ender med at få en lavere karakter end det forrige. THQ og Yukes har bestemt fat i den lange ende, men det virker stadig som om, de ikke tør flytte sig særlig langt fra det fundament, de støbte med det første spil. Før det sker, er det svært at forestille sig et UFC-spil, der til fulde lever op til sportens potentiale.\nPride-delen af spillet er lækkert gengivet, det basale kampsystem er stadig solidt, præsentationen ligner godt\nDe mange fornyelser kan knapt mærkes, træningssystemet er uigennemskueligt, mange lange indlæsningstider\nPreview: UFC Undisputed 3 2011-11-17\nPreview: UFC Undisputed 3 2011-10-08\nNyhed: Mere DLC til UFC 2012-03-13\nNyhed: UFC 3 for videofolket 2012-03-06\nNyhed: UFC Undisputed 3-demo næste uge 2012-01-20\nNyhed: UFC Undisputed 3: Event Special 2011-11-15\nNyhed: På tur med UFC 2011-10-30\nNyhed: UFC Undisputed 3-interview 2011-10-03\nNyhed: UFC Undisputed 3-trailer 2011-09-20\nGRTV: UFC Undisputed 3 - International Fighter Pack Trailer 2012-04-19\nGRTV: UFC Undisputed 3 - Fight of the Night DLC Trailer 2012-03-13\nGRTV: UFC Undisputed 3 - DLC Alistair Overeem Trailer 2012-03-13\nGRTV: UFC Undisputed 3 - DLC Joe Lauzon Trailer 2012-03-13\nGRTV: UFC Undisputed 3 - DLC Charles Oliveira Trailer 2012-03-13\nGRTV: UFC Undisputed 3 - DLC Sam Stout Trailer 2012-03-13\nGRTV: UFC Undisputed 3 - DLC Anthony Johnson trailer 2012-03-13\nGRTV: UFC Undisputed 3 - DLC Rory MacDonald Trailer 2012-03-13\nGRTV: UFC Undisputed 3: Review 2012-03-05\nGRTV: UFC Undisputed 3 - First 10 Minutes Pride Mode 2012-03-01\nElias11 den 7 september 2013 kl. 22:00.\nHar de fået ordnet de latterlige save menuer og bugs uden for arenaen?\nI undisputed 09 brugte man jo mere tid på at vente end at spille.\nOg karakter opbygningen skal også have en overhaling..\nVil jeg gerne vide før jeg køber spillet..\nPremiere: 17 februar 2012


A$AP Nast kommer til Copenhagen Fashion Week i januar / Nyhed\nASAP Nast. (Arkivfoto)\nMode har været en del af A$AP Mob, siden de bragede ind på musikscenen i starten af 10’erne. Siden er især ASAP Rocky også blevet en etableret figur i modeverdenen, hvor han agerer kampagnemodel for brands som Calvin Klein og Dior og ofte sidder på første række til diverse modeugeshows. Nu er det så A$AP Nasts tur.\nTil januar tager han nemlig endnu et skridt ind i modens verden, når han kommer til København under modeugen den 29.-31. januar i forbindelse med modemessen CIFF, der for første gang åbner dørene for ikke-branchefolk. CIFF har tidligere bragt folk som Virgil Abloh, A-Cold-Walls Samuel Ross og Naomi Campbell til byen i forbindelse med de udstillinger og specielle projekter, der de senere år har været en del af messen.\nA$AP Nast debuterer den capsule-kollektion, han har lavet i samarbejde med Los Angeles-streetwear-mærket Pangea, i en popup med titlen ‘Please Don’t Pet’. Kollektionen følger op på Nasts samarbejde med Converse, der har kørt siden 2017 og netop har en flammedækket version af Jack Purcell Chukka-modellen.\nEt opslag delt af A$AP NAST (@asvpxnvst) den 8. Nov, 2019 kl. 12.32 PST\nStilmæssigt har Nast etableret sig et sted mellem Rockys mere preppede stil og A$AP Fergs lidt tilfældige streetwear, hvilket passer godt ind i det herrebillede flere brands dyrker, hvor en blazer sagtens kan blandes med slangskindsprintede bukser.\nA$AP Nast bliver en del af CIFF’s særlige område, der også kommer til at inkludere den engelske designer Bethany Williams, og som altså bliver åbent for offentligheden for første gang.\n»Det her kan være morgendagens designere«, siger CIFF’s innovationschef Kristian Anderson til Business of Fashion om det nye publikum, som messen håber at invitere indenfor.


DI: Derfor er et ja vigtigt for vores mindre virksomheder - Magasinet Europa\nDI: Derfor er et ja vigtigt for vores mindre virksomheder\nLars Holm Nielsen\t2018-04-12T14:26:46+00:00\tlørdag, 17. maj, 2014|\nUden en fælles europæisk patentdomstol risikerer mindre, danske virksomheder unfair konkurrence og store tab af fortjeneste. Adept Water Technologies er en af de virksomheder, der i dag bruger store ressourcer på at beskytte deres opfindelse i Europa såvel som i USA.\n17.5.2014 | PATENTAFSTEMNING | Et patent er en beskyttelse af en idé. En opfinder eller innovativ virksomhed, som har fået en god idé til f.eks. et nyt produkt, kan patentansøge idéen. Med patentet har man ret til at forhindre andre i at producere, markedsføre, sælge eller på anden måde udnytte ideen. Man beskytter på den måde sit marked, så man har mulighed for at få sine afholdte omkostninger til sin innovation og udvikling hjem igen og samtidig skabe grobund for yderligere udvikling.\nPatenter sikrer, at det ikke bliver jungleloven, der kommer til at herske. For især den private opfinder eller den mindre virksomhed er patentet et afgørende redskab mod, at andre (store) virksomheder bare stjæler idéen og gør den til deres egen. Ligeså afgørende er det, at man har et velfungerende retssystem, hvor man effektivt kan håndhæve sine rettigheder.\nUden effektive håndhævelsesmuligheder er et patent som rettighed ikke meget værd.\nNødvendigheden af fælles europæisk enhedspatent\nLad os starte med et tænkt eksempel:\nVirksomhed A er en nystartet innovativ dansk virksomhed med nogle få idérige og dygtige ingeniører ansat. Virksomheden får en idé til udviklingen af et nyt produkt X. Udviklingen fra idé til produkt er udfordrende, tidskrævende og omkostningstung. Man undersøger en række løsningsforslag og sikrer sig, at man har fundet den bedste løsning. Udviklingen ender derfor med at koste 2 mio. kr., som lånes i banken.\nProduktionen af X kan nu gå i gang i Danmark til produktionsprisen 100 kr. pr. produkt. Heldigvis ser det ud til, at gælden hurtigt kan afvikles, da det nye produkt tegner til at kunne blive en succes i markedet. Virksomheden sætter produkt X på markedet til prisen 200 kr. Avancen er 100 kr. med udsigt til at have dækket udviklingsomkostningerne og være gældfri når salget runder 20.000 produkter.\nVirksomhed A producerer til både det danske marked og til eksport. Der er mange konkurrenter, bl.a. Virksomhed B, der er en svensk producent af lignende produkter. Umiddelbart efter Virksomhed A’s produktlancering af produkt X tilretter Virksomhed B et af deres egne produkter.\nDe behøver ikke at gennemgå de mange udviklingsomkostninger og løsningsforslag, som Virksomhed A har gennemlevet; de har automatisk den bedste løsning foran sig. De udvikler derfor hurtigt deres eget, tilsvarende produkt, X*. Virksomhed B’s samlede omkostninger for at kunne igangsætte egen produktion af X* er 20.000 kr.\nNu producerer virksomhed B sit produkt X* i Sverige til samme enhedsomkostninger, som virksomhed A anvender på produkt X (100 kr.). Men virksomhed B ønsker at komme ind på markedet og afsætter derfor sit produkt X* til en pris af 150 kr. Avancen er altså 50 kr. og med blot 400 solgte produkter kan Virksomhed B have dækket sine udviklingsomkostninger.\nVirksomhed A bliver nu af konkurrencemæssige hensyn nødt til at sætte prisen på sit produkt X ned til 150 kr. Avancen er nu 50 kr. og der er stadig en stor gæld til banken.\nDa Virksomhed B runder salg nr. 400 af Produkt X* har de dækket deres ”udviklingsomkostninger”. Derfor sætter de prisen på Produkt X* ned til 125 kr., så avancen kun er 25 kr.\nVirksomheden A bliver igen nødt til at følge prisreduktionen og sætter også prisen på produkt X ned til 125 kr. Med en avance på blot 25 kr. pr. solgte produkt X er situation ikke holdbar for Virksomhed A. Den må nu overveje sine muligheder for, hvordan den kan komme af med sin tyngende bankgæld\nPatentdomstol i alles interesse\nBåde Virksomhed A og det danske samfund har størst interesse i, at virksomheden bedst muligt kan forhindre andre i at udnytte sine idéer og innovative produkter. Ved at sikre sig mod kopiering, kan det lade sig gøre at opretholde en acceptabel pris på produkterne. Dermed kan det lade sig gøre at dække sine udviklingsomkostninger og fortsætte sin innovation og produktudvikling. Det gør det også muligt at opretholde – og på sigt udvide – produktion i Danmark.\nFor virksomhed A indebærer beskyttelsen af sine idéer og sin innovation med patenter umiddelbart nogle omkostninger. Til gengæld får den markedet for sig selv i op til 20 år, hvilket giver mulighed for at tænke i langsigtet ny udvikling.\nFor samfundet og for forbrugerne betyder det, at der er incitament til udvikling af nye og smartere produkter, der bl.a. kan afhjælpe nogle af vores globale udfordringer (f.eks. klimaforandringer og fødevaremangel) og vores individuelle behov og ønsker.\nPatentbeskyttelse i den virkelige verden\nLad os nu kigge konkret på nogle af de erfaringer mindre danske virksomheder har gjort sig med patentsystemet, som det ser ud i dag.\nVirksomheden Adept Water Technologies er en nystartet virksomhed med p.t. under ti ansatte. Den har opfundet et filter, som kan rense vand for bl.a. legionellabakterier uden at bruge kemikalier. Legionellabakterier forårsager legionærsyge og lungebetændelse, som hvert år har fatale konsekvenser for mennesker. Filteret indgår i et produkt, der kan indsættes i tandlægestole. Fremtidigt kan man trygt drikke vand hos sin tandlæge uden at frygte for sit helbred og uden at forurene grundvandet.\nAlverdens tandlægestole er stort set ens og virksomheden har derfor et potentielt globalt marked. Hvor udviklingen af filteret har kostet virksomheden millioner af kroner erkendes det samtidigt, at det vil kunne kopieres for under 1.000 kr. pr. filter.\nDerfor har virksomheden også patentbeskyttet sin opfindelse i USA og Europa, hvor den i første omgang vil søge at komme ind på markedet. I USA har den fået patentbeskyttelse for omkring 30.000 kr. I Europa har virksomheden fået et europæisk patent, som nu giver patentbeskyttelse i halvdelen af de 38 lande, som er med i det europæiske patentsamarbejde.\nDet har kostet over 300.000 at sætte patentet i kraft i de 19 lande. Forudgående er mindst et tilsvarende beløb blevet anvendt til at opnå patentet. Også når vi ser på de årlige fornyelsesomkostninger er der betragtelig forskel på patentbeskyttelse; hhv. under 6.000 kr. i USA og over 40.000 kr. i Europa.\nHavde vi allerede i dag haft et enhedspatent ville Adept Water Technologies kunne beskytte sit marked i de 25 lande for nogenlunde det samme beløb, som den i dag betaler for patentbeskyttelse i 5 lande. Og hele det europæiske marked (38 lande) kunne beskyttes for langt færre omkostninger end de nu har anvendt. For en lille, nystartet og ambitiøs virksomhed er enhedspatentet en klar forbedring, der fremover gør patentbeskyttelse i Europa mindre omkostningsfuld og bureaukratisk. Det vil bidrage til at realisere det fulde vækst- og beskæftigelsespotentiale.\nMed de relativt lave udgifter, som vil være forbundet med at kopiere filteret, påregner Adept Water Technologies en vis risiko for, at det vil blive nødvendigt at skulle forsvare sine dyrekøbte rettigheder. I det indre marked, hvor både originalprodukter og kopier kan handles frit, begrænser patentkrænkelser sig ikke blot til et eller få lande. Reelt er situationen den, at krænkelsen sker i alle de lande, hvor virksomhedens patent er sat i kraft.\nEn håndsrækning til de mindre virksomheder\nSkal virksomheden stoppe krænkelsen af sin rettighed, er den i dag nødt til at gøre det land for land. Også selvom det er samme producent, der står bag den kopi, som sælges i alle landene. Patentkrænkelser stoppes ved fogedforbud og retssager ved de nationale domstole i hvert enkelt land.\nDet gør det dyrt, besværligt og ineffektivt at håndhæve sine rettigheder. Man anslår, at hver parallel retssag, der anlægges, koster hver part et sted mellem en og ti mio. kr. For mindre virksomheder som Adept Water Technologies er det betragtelige udgifter og ressourcer.\nMed den fælles patentdomstol vil man fremover kunne håndhæve sine rettigheder én gang for alle med virkning for alle de 25 lande, som er med i domstolen. Det er en klar fordel for den lille innovative virksomhed. Foruden besparelser kan de se frem til øget retssikkerhed og forbedret retsstilling sammenlignet med i dag.\nNår dansk erhvervsliv, de private opfinderforeninger, iværksætterne mv. anbefaler, at Danmark deltager i den fælles patentdomstol – og dermed enhedspatentet – er det fordi, det er til gavn for vores virksomheder og det danske samfund. De nye muligheder i patentsamarbejdet er især til fordel for de mindre virksomheder. I Danmark er hele 88 pct. af de virksomheder, der i dag bruger patentsystemet mikro-, mindre og mellemstore virksomheder. 38 pct. af virksomhederne har under ti ansatte.\nDet er især dem vi giver en væsentlig håndsrækning med et ja den 25. maj.


▷ Køb Klatreroser på nettet nu – Se udvalget her\nE-forhandlere med klatreroser\nPlantetorvet.dk er pt. iblandt de mest populære online webshops inden for planter og blomster. Virksomhedens sortiment indbefatter opimod 15000 varer fra forskellige producenter. Forhandlerens Trustpilot-rating på 8,9 af 10 demonstrerer stærk kundeloyalitet. Vurderingen er baseret på 6440 vurderinger, hvoraf 4860 af disse giver topkarakter. På Facebook er 17187 personer fans af Plantetorvet.dk, og her har forretningen modtaget 1288 bedømmelser med en middel rating på 4,45 af 5, hvilket ligeledes er ret så overlegent.\nBlomsterverden.dk er nu iblandt de bedste e-handler der sælger planter og blomster. Deres sortiment favner ca. 2000 produkter fra en række producenter. Virksomhedens Trustpilot-bedømmelse på 9,7 af 10 bevidner stærk tilfredshed hos kunderne. Ratingen er baseret på 2413 ratings, hvoraf 2189 af dem er 5-stjernede. På Facebook er 2866 mennesker fans af Blomsterverden.dk, og her har forhandleren modtaget 21 evalueringer med en middel vurdering på 4,3 ud af 5, som ligeså er ultra overlegent.\nPlantorama.dk er nu en af de førende e-butikker der sælger planter og blomster. Forhandlerens udvalg udgøres af mere end 10000 varer fra en række brands. Webshoppens Trustpilot-evaluering på 8 af 10 bevidner god kundetilfredshed. Bedømmelsen er baseret på 1468 vurderinger, hvoraf 1019 af disse er 5-stjernede. På Facebook er 74484 personer fans af Plantorama.dk, og her har netshoppen modtaget 293 anmeldelser med en middel score på 4 af 5, som lige så vel er utrolig imponerende.\nPlanteshop.dk er i dag imellem de førende e-forhandlere inden for planter og blomster. Netshoppens udvalg består af opimod 150000 produkter fra forskellige producenter. Deres Trustpilot-vurdering på 8,9 ud af 10 manifesterer god kundetilfredshed. Bedømmelsen er baseret på 6440 ratings, hvoraf 4860 af disse er 5-stjernede. På Facebook er 17187 mennesker tilhængere af Planteshop.dk, og her har netbutikken modtaget 1288 vurderinger med en gennemsnitlig bedømmelse på 4,45 af 5, hvilket tillige er ekstremt godt.\nHaveHandel.dk er pt. iblandt de mest benyttede internet forretninger inden for planter og blomster. Virksomhedens sortiment indeholder flere end 1000 produkter fra flere brands. Netshoppens Trustpilot-evaluering på 8,2 af 10 viser enorm kundetilfredshed. Tallet er baseret på 20 evalueringer, hvoraf 17 af disse giver topkarakter. På Facebook er 686 brugere tilhængere af HaveHandel.dk, og herpå har netshoppen modtaget 4 ratings med en gennemsnitlig vurdering på 4,1 af 5, som lige så vel er særdeles beundringsværdig.\nKlatreroser handles på nettet\nEn række internet webshops udlover nu om dage mange forskellige leveringsmidler. Et hit er for nærværende afhentningssteder, hvor du selv kan afhente de købte varer lige præcis når det passer ind i din kalender. Fragtformen er jo ekstremt smertefri, og mange gange endvidere den mest letkøbte leveringsudgave.\nDu bør på samme måde beslutte dig for at bestille ordren til levering hjem til dig privat eller til når du er på job. Løsningen viser sig gerne en tand mere bekostelig, men endvidere ultra nem. Den mest letkøbte slags levering af klatreroser vil dog utvivlsomt være selv at hente pakken, som desværre afhænger af at du har bopæl lige ved klatreroser online butikkens lager.\nFragtperioden er selvfølgelig yderst væsentlig ifald du behøver produkterne om kort tid, så herved er det utvivlsomt essentielt at vi ser den estimerede leveringsdato på den relevante vare.\nMasser af klatreroser online outlets tilsiger dag-til-dag fragt på en lang række varer, men det stiller krav om at ordren gennemføres forud for et besluttet tidspunkt, med hensynstagen til at de med sikkerhed kan nå at få klatreroser betjent før de logistikansatte har fri.\nNogle få online virksomheder yder gratis fragt, men i de fleste tilfælde er det under forudsætning af at man aftager for en konkret sum. Derudover kan man snuppe den mindst kostelige fragtform, som i de fleste tilfælde – hvad end du er i København, Farum eller Hinnerup – vil blive at få dem til at levere dine produkter til et udleveringssted.\nDet er jo efterhånden virkelig fleksibelt for internetbrugere at finde de laveste priser på klatreroser hos flere internet butikker i Danmark, og altså har en lang række internet forretninger i Danmark været nødt til at formindske salgsværdien på mange af deres produkter – til drenge og piger, og ligeledes også til mænd og kvinder – enormt, og endda nogle gange love fragt uden betaling.\nTil gengæld kan det til hver en tid være lukrativt at se nærmere på flere shops på nettet efter klatreroser rabat før du gennemfører din handel, sådan at man er sikker på at få den prisbilligste pris.\nMan bør blot huske på, at når en internet handler udlover klatreroser for en pris der virker hamrende letkøbt, kunne det undertiden være et tegn på en falsk e-butik. Kortkøb er i hvert fald dækket ind under en orden, der sikrer køberen imod bedrageriske internet handler.\nVi tilråder generelt kortkøb eller betalinger med mobilen. Som en alternativ mulighed burde du drage nytte af en afdragsløsning fra fx ViaBill, forudsat du foretrækker at godtgøre regningen over en periode.\nFør folk bestiller klatreroser på en internet webshop bør de helt sikkert gennemgå forhandlerens forretningsaftale, dog er det undertiden ikke særlig spændende.\nEt alternativt forslag kunne være at se om e-forhandleren er e-mærke godkendt, da det burde være en tryghed om at online firmaet retter sig efter de danske love, udover at e-firmaet en gang i mellem gennemses af eksperter som har den nødvendige knowhow om lovgivningen. Derudover giver det dig mulighed for assistance, ifald du forvoldes problemer ved dit køb.\nLigeså slår vi et slag for at man er påpasselig med de mest vitale vilkår der gør sig gældende i forbindelse med bestillingen, som fx hvilken ombytningspolitik på klatreroser internet virksomheden kører med. I den sammenhæng er det ligeledes afgørende, at man permanent sikrer ens e-mail kvittering, så man til enhver tid vil kunne vidne om købet, uafhængig om man skal shoppe til en dreng eller pige.\nTrustpilot byder på adskillige fantastiske genveje til at læse diverse aktuelle køberes erfaringer og på grund af dette støtter vi, at du gennemgår internet forhandlerens klatreroser bedømmelser før du shopper.\nFacebook giver dig også evigt solide muligheder for at få indblik i online shoppens popularitet. Derudover ser vi en række outlets på nettet som giver folk mulighed for at nedfælde en omtale af ordreforløbet, som ydermere bør drages fordel af til at få et indtryk af tidligere kunders oplevelser.\nVores side er finansieret af indtægter fra reklamer. Vi har aftaler med et hav af firmaer på nettet idet vi publicerer forretningernes produkter, og indtjener godtgørelse for så vidt vores besøgende gennemfører en transaktion.\nVejledning angående klatreroser og outlets på nettet opretholdes hyppigt, men der tages forbehold for ændringer der eventuelt er implementeret siden vi sidste gang opdaterede de anvendte data.


Det viser en undersøgelse, som Gallup har lavet for Sundhedsstyrelsen. I den svarer 60 procent af personerne, at har kroniske sygdomme, at det er enten usandsynligt eller meget usandsynligt, at de går til lægen for at blive vaccineret mod influenza i år. Hos de ældre gælder det 40 procent af dem over 65 år.\nDet bekymrer læge Søren Brostrøm, der er enhedschef i Sundhedsstyrelsen.\n»Hvis man tilhører en af risikogrupperne og føler sig sund og rask, tænker man måske, at man ikke har brug for at blive vaccineret. Og det er rigtig ærgerligt, for risikoen for et alvorligt forløb af influenza er højere, når man lider af en kronisk sygdom, er oppe i årene eller er gravid efter 12. uge. Det er der bare mange, som ikke ved,« siger han i en pressemeddelelse.\nUd over risikogruppens tvivl på, at de overhovedet bliver ramt af influenza, lyder en anden forklaring, at personerne i gruppen mangler troen på, at vaccinen er effektiv, mens de frygter bivirkninger. Og derfor vil de ikke lade sig stikke.\nMed den manglende viden om risikoen ved virussygdommen i baghovedet, laver Sundhedsstyrelsen en kampagne, som skal oplyse om, at influenza er alvorligere, end mange vurderer.\nFaktisk er den så alvorlig, at mellem 1.000 og 2.000 personer hvert år dør af at være blevet smittet, anslår Statens Serum Institut og Sundhedsstyrelsen. De fleste, der bukker under, er i forvejen syge, og derfor er de mere udsatte. Men for gravide kan det også få alvorlige konsekvenser, fordi de i værste fald kan ende med at abortere eller føde for tidligt, og ældre, der er helt friske, kan ende med at blive indlagt eller få andre ubehagelige følger\n»Hver vinter ser vi en stigning i antallet af dødsfald blandt ældre. De stigninger, vi ser i tallene, kan for en stor del tilskrives influenza,« forklarer Søren Brostrøm.\nNår beslutningen om at blive vaccineret mod influenza skal træffes, spiller lægen en afgørende rolle. For undersøgelsen viser, at 54 procent af kronikerne og 66 procent af ældre over 65 år vil blive vaccineret, hvis deres læge anbefaler det.


Espersen (DF) og Helveg (R) om Afghanistan: Vi bliver efter 2014, hvis situationen ændrer sig « RÆSON\nEspersen (DF) og Helveg (R) om Afghanistan: Vi bliver efter 2014, hvis situationen ændrer sig\nRasmus Helveg Petersen (R): ”Det siger sig selv, at hvis situationen ændrer sig dramatisk, så må vi ændre vores strategi.” Søren Espersen (DF): “Ja, det er muligt, at man bliver nødt til at justere. Men det forudser jeg ikke.” Alle Folketingets partier på nær Enhedslisten har ellers i Helmand-planen stemt for, at alle danske kampsoldater skal hjem i 2014. Citat fra planen: “Danmark vil ved udgangen af 2014 – på linje med de britiske udmeldinger – ikke længere have kampenheder i Afghanistan.” Del 2 af interviewet om Irakkrigen kan kun læses af abonnenter.\nINTERVIEW af Lasse Marker\n– Mikkel Vedby: Regeringen vidste fra start, at Afghanistan ville fejle\n– Talebans strategi: Underminér regeringen og skræm befolkningen\n– Haqqani-netværket: Fra ven til fjende\nDEL 1: AFGHANISTAN\nVi bliver i Afghanistan efter 2014, hvis situationen ændrer sig\nRÆSON: Udenrigsminister Villy Søvndal kaldte inden valget krigen i Irak og Afghanistan for den største fadæse siden 2. Verdenskrig. Er du enig?\nRasmus Helveg Petersen: Krigene er kritisable – særligt Irakkrigen er ekstremt kritisabel, hvor vi gik ind på et forkert grundlag. Vi gik ind på en løgn, og vi gik ud på en løgn. Så Irakkrigen er en af de helt store danske udenrigspolitiske skandaler. Afghanistan har et andet afsat, fordi der folkeretsligt ikke var nogen tvivl om, at angrebet på USA 9/11 havde sit udspring i Afghanistan. Der var ingen tvivl om, at der fra afghansk territorium blev udøvet international terrorisme.\nSøren Espersen: Nej, det er jeg bestemt ikke enig i. Det er altid utroligt let at være bagklog. Men når man står i situationen, må man træffe en beslutning, og i situationen kunne vi ikke træffe andre valg end at gå i krig.\nRÆSON: Nick Hækkerup siger i deadline 11/10, at danske kampsoldater skal være ude af Afghanistan i 2014, uanset om omstændighederne i Afghanistan ændrer sig. Er det en klog strategi?\nHelveg: Jeg bakker Hækkerup op. Man bliver nødt til at have en lang varsel, så man kan planlægge sig ud af krigen og give sine allierede en chance for at tilpasse sig situationen. Så det lange varsel er rimeligt i en lang række af de ting, der skal tages hensyn til. Så kan man sige: ”Hvad nu hvis situationen ændrer sig?”. Ja, så kan beslutningen godt laves om.\nEspersen: Vi har været med til at støtte op om, at vores kamptropper skal ud af Afghanistan i sommeren 2014, men det er en for bombastisk udmelding, at vi trækker os ud i 2014 uanset omstændighederne. Det er som at sige, at virkeligheden er ligegyldig. Jeg synes, at Nick Hækkerup skulle lade være med at være så bombastisk i sin udmelding.\nRÆSON: Så beslutningen om at være ude af Afghanistan i 2014, kan godt ændres, hvis situationen ændrer sig?\nHelveg: Ja. Men jeg forudser ikke, at vi kommer til at ændre beslutning. Men det siger sig selv, at hvis situationen ændrer sig dramatisk, så må vi ændre vores strategi.\nEspersen: Ja, det er muligt, at man bliver nødt til at justere. Men det forudser jeg ikke.\nRÆSON: Man har hele tiden talt om det scenarie, at når udtrækningsdatoen nærmer sig, så vil Taliban øge deres aktiviteter og fremstå som om, at det er dem, der har tvunget de udenlandske styrker ud og sejret. Hvad gør vi for at undgå det scenarie?\nHelveg: Ikke noget. En af de ting, der har givet Taliban sin seneste styrke, er den meget store modvilje mod det afghanske regime, hvor man har set NATO som regimets forlængede arm. Nogle af de forbrydelser, der er blevet begået af det afghanske regime, er kun sket, fordi NATO har holdt hånden over dem med vores våben. Her taler jeg om vilkårlige overgreb, fængsling, afpresning osv. af regimet under vores beskyttelsesparaply. At meddele, at man trækker sig ud af Afghanistan – så vi ikke længere på samme måde bliver set som regimets forlængede arm – vil måske kunne forhindre noget af den opbakning til Taliban, som vi oplever i øjeblikket. Så udtrækningen kan både styrke Taliban, der vil få det til at se ud som om, at det er dem, der har drevet NATO på flugt, men udtrækningen kan omvendt også svække opbakningen til Taliban, fordi NATO ikke i samme grad vil blive opfattet som regimets forlængede arm.\nEspersen: Det, tror jeg, er et realistisk scenarie. Jeg tror bestemt, at det i høj grad bliver Taliban, der bliver dominerende, når vi forlader Afghanistan. Ikke alene fordi de er stærke, men også fordi de har befolkningens opbakning. Det vigtigste er, at al-Qaeda ikke er en trussel, når vi forlader Afghanistan. Det vil vi ikke acceptere. Og det sikrer vi ved at vise fasthed igen, hvis det bliver nødvendigt. Begynder al-Qaeda igen at opføre træningslejre for terrorister, uanset om det er i Afghanistan eller andre steder, så skal de jages og bombes.\nRÆSON: Hvad kan vi gøre for at undgå, at Taliban vinder frem i styrke?\nHelveg: Det er helt tydeligt, at vi ikke militært kommer til at nedkæmpe Taliban. Det, vi skal gøre, er at sikre, at der er ordentlig regeringsførelse, opbakning til styret og mindre grund til at støtte Taliban, når vi forlader Afghanistan. Det vil sige den side, der ikke handler om hård magt, men om blød magt. Der er ingen, der siger, at vi forlader Afghanistan hjælpemæssigt, bare fordi vi forlader Afghanistan militært.\nEspersen: Jeg tror, at Taliban vinder. Jeg tror ikke, at befolkningen vil have Karzais korrupte styre, og jeg tror ikke, at Karzai fortsat er ved magten, når alle kamptropper har forladt Afghanistan. Kommer det til en folkeafstemning, så vil Taliban vinde. Det er på samme måde, som vi i øjeblikket ser det i Tunesien, Libyen og Egypten. Der er ingen tvivl om, at islamisterne vinder. Sådan er det. Det er det befolkningerne vil have. Men folk har de tyranner, de vil have. Det vil jeg ikke blande mig i. Jeg er ligeglad med, hvordan folk indretter sig. Hvis afghanerne vil have sharia-lovgivning og et Taliban-styre, så er det deres valg. Det eneste, jeg ikke vil acceptere, er, at de er en trussel mod Vesten.\nRÆSON: Hvad var succeskriteriet, da man gik ind i Afghanistan?\nEspersen: Det kommer an på, hvem du spørger. For mig var succeskriteriet, at udrydde al-Qaeda, som havde et fristed i Afghanistan. Så hvis vi trækker os ud af Afghanistan, og al-Qaeda ikke længere udgør en trussel mod den Vestlige verden – ligesom Irak i dag ikke udgør en trussel – så har krigen været en succes. Vores succeskriterium har aldrig været at skabe demokrati. Det har vi aldrig troet muligt.\nHelveg: Da man gik ind i Afghanistan, var der et meget kortsigtet succeskriterium, der handlede om at forhindre al-Qaeda i at udøve international terror med base i Afghanistan, og så var der en ambition om at indføre demokrati. I praksis har vi ikke leveret på den side, der hedder indførelse af demokrati. Vi er i dag så langt fra målet om indførelse af demokrati, som man overhovedet kan være.\nRÆSON: Hvad er succeskriteriet i dag?\nHelveg: Det er stadigvæk, at sikre, at Afghanistan ikke kan fungere som base for international terroraktivitet, og så den bløde den med beskyttelse af kvinder og mindretal. Det ville være en succes, men det er næppe muligt.\nRÆSON: Der er sket et skred i succeskriteriet for krigen – fra indførelse af demokrati til opbyggelse af pigeskoler til blot at uddanne politi og sikkerhedsstyrker. Fortæller det, at krigen i Afghanistan har været en fiasko?\nHelveg: Ja, det synes jeg.\nRÆSON: Var krigen i Afghanistan så en fejl?\nHelveg: Nej. Der er det her snævre folkeretlige og militære mål om, at der ikke skal kunne ske international terrorangreb med base i Afghanistan, og det har man opnået. Al-Qaeda er væsentligt svækket i dag i forhold til i 2001. Havde man stillet det op som succeskriterium fra start, havde man stået bedre i dag. Så ville man have lettere ved at trække sig ud i dag.\nRÆSON: Er det ikke en fejl, at man ikke havde et fællessucceskriterium, da man gik i krig?\nHelveg: Det var en fejl, at vi ikke meget tidligere havde en klar strategi for den bløde del. Der var et vindue på et par år, hvor det var muligt at færdes frit i Afghanistan, hvor man blev hilst velkommen som befrier, men det udnyttede man ikke tilstrækkeligt.\nEspersen: Sådan fungerer virkeligheden ikke. Det er ikke muligt at lave en samlet plan, inden man går i krig. Det er en illusion. Sådan hænger krige ikke sammen. Krigens natur er at justere undervejs. Dem, der siger, at man burde have et fælles succeskriterium og plan inden man går i krig, er naive, og jeg mener ikke, at de forstår krigens væsen. For det kan ikke lade sig gøre.\nRÆSON: Hvad bør vores engagement være i Afghanistan efter 2014?\nHelveg: Vi bør have en fortsat aktiv rolle i forhold til udvikling og genopbygning. Det kan både være uddannelse, bistand, opbygning af demokratiske institutioner osv.\nEspersen: Så lidt som muligt. Vi har aldrig, før vi gik ind i krigen i 2002, ydet bistand til Afghanistan. Og det skal vi heller ikke nu. Jeg mener ikke, at vi har ikke nogen særlig forpligtelse over for Afghanistan – bestemt ikke i betragtning af, at vi har brugt over en mia. kr. på krigen hvert år siden 2002 på at sikre stabilitet i Afghanistan. Så kan man ikke forlange, at vi også bagefter skal yde en masse bistand. Det må nogle andre lande, som ikke har løftet en finger under krigen, tage sig af.\nRÆSON: Så når de danske kampsoldater forlader Afghanistan i 2014, så er Danmarks engagement i Afghanistan slut.\nEspersen: Ja. Det, mener jeg, skal være vores udgangspunkt.\nLasse Marker (f. 1986) er medlem af RÆSONs chefredaktion. Han har to bachelorgrader fra Københavns Universitet – en i Dansk og en i Statskundskab – og er kandidatstuderende på Statskundskab og Historie på KU. Lasse Marker er desuden ansat på Politiken. ILLUSTRATION: Afghanske soldater på aldet af en pickup\nVincent F. Hendricks: Twitter terminerede Trump. Men hvorfor har Big Tech pludselig fået moralske skrupler?\nAnne Sofie Allarp i RÆSON Opinion: Vreden på Rådhuspladsen viser risikoen ved at politikerne taler frygten op\nJan E. Jørgensen: Vi er i en brydningstid – og ikke bare os i Venstre\n10. Jan, 2021 | GratisAndreas Dinesen: Det borgerlige Danmark har historisk dårlige forudsætninger for at udfordre den socialdemokratiske regering\n8. Jan, 2021 | GratisJan E. Jørgensen: Vi er i en brydningstid – og ikke bare os i Venstre\n8. Jan, 2021 | Kun for abonnenterUffe Gardel følger udviklingen #47: Slår sengepladserne til?\n8. Jan, 2021 | GratisKevin Loumann Eienstrand: Onsdagens angreb på Kongressen bliver kun starten på den amerikanske opstand\n8. Jan, 2021 | GratisNaser Khader om optøjerne ved Kongressen: USA’s demokrati står styrket tilbage\n8. Jan, 2021 | Kun for abonnenterProfessor Jørn Brøndal: Hvad angår det amerikanske demokrati, er stormen på Kongressen et af de sorteste øjeblikke i nationens historie


Miljøminister hyrer jægere til at skyde sæler ved Bornholm - Avisen.dk\nJægerne må skyde op til 40 sæler i forsøgsperioden. (Arkivfoto) (Foto: Mogens Ladegaard/Ritzau Scanpix)\nFor mange gråsæler i havet omkring Bornholm gør arbejdet surt for fiskerne, og derfor er miljøminister Lea Wermelin (S) nu klar til at tage nye midler i brug.\nGråsælerne går i fiskernes garn og ødelægger fangst og net for fiskerne.\nDerfor ansætter miljøministeren som et forsøg to fiskere med jagttegn til at regulere bestanden af gråsæler ved Bornholm.\n- Området omkring Bornholm er et af de steder, hvor sælerne er massivt til stede. Det presser fiskerne, fordi sælerne spiser fiskene. Det gør det enormt vanskeligt at være fisker ved Bornholm, siger Lea Wermelin.\n- Fiskerne har ventet på det her i årevis. Alternativet er, at fiskerne må dreje nøglen om. Min tanke er, at hvis forsøgsordningen virker, så skal det være permanent, siger hun.\nGråsælerne er normalt fredede, men siden 2016 har det været lovligt at skyde op til 40 gråsæler om året gennem en forsøgsordning. Her fik en gruppe af jægere en uddannelse i sæljagt, men det har ifølge ministeren ikke virket i praksis.\n- Det er svært at regulere sæler i det åbne hav. Og det er klart, når det tidligere har været baseret på frivillige, hvor fiskerne har skullet ringe ind, og så har en jæger skullet sejle ud for at skyde den, så har sælen været væk, siger Lea Wermelin.\nDerfor afsætter Miljø- og Fødevareministeriet 200.000 kroner til den nye forsøgsordning, der løber fra januar 2020 til marts 2020. Den tidligere ordning vil dog også fortsætte.\nDe to sæljægere vil udelukkende have til opgave at skyde gråsælerne, og jægerne må regulere ved både erhvervs- og fritidsfiskeres redskaber.\nTidligere måtte man kun skyde sælerne ved erhvervsfiskeres redskaber. Ministeren udvider dermed området, hvor jægerne må skyde sælerne.\n- Det er planen, at to fiskere med jagttegn kan afsætte specifikke dage til det her. De har både erfaring med fiskeri, sæler og de rette kompetencer til at få det til at ske, siger hun.\nSælbestanden er ifølge Lea Wermelin vokset eksplosivt gennem mange år, og der er nu mere end 40.000 sæler i Østersøen.\nDe særlige regler gælder kun på Bornholm.


KS Prisen og frivilligdagen 2022: Forkælelse, netværk og meget andet\nFrivilligdagen 2022 er en dag for alle de frivillige kræfter i Kommunikation og Sprog. Her kan I møde andre frivillige KS’ere og blive forkælet med masser af ny inspiration og lækker forplejning i flotte omgivelser. I forbindelse med Frivilligdagen vil årets KS Pris blive uddelt.\nFrivillige i KS yder en ubeskrivelig stor indsats til gavn for andre KS medlemmer – enten i en region, aktivitetsgruppe, et netværk, en studenterorganisation, et udvalg, som medlem af en klubbestyrelse, som tillidsrepræsentant, arbejdsmiljørepræsentant eller som medlem af repræsentantskabet.\nFrivilligdagen, der finder sted lørdag den 30. april, er til for alle jer, der er frivillige i KS, fordi vi gerne vil sige tak for jeres indsats. Vi byder på interessante oplæg, workshops, en lækker netværksmiddag, overnatning og masser af mulighed for at lære hinanden at kende. Det hele foregår på Scandic Bygholm Park i Horsens.\nVi skyder dagen i gang med et oplæg om, hvordan du kan bruge teknikker indenfor adfærdsdesign til at påvirke din målgruppe i den tiltænkte retning er Nathalie Søegaard fra kommunikations- og adfærdsbureauet bro. Nathalie arbejder med, hvordan elementer fra adfærdspsykologien kan masseres ind i vores kommunikation, for eksempel pjecer, mails, standardbreve og procedurer. Det har hun blandt andet gjort for Miljøstyrelsen, Teknik og Miljøforvaltningen i Københavns Kommune, CBS og Next samt for andre frivillige i foreningsregi.\nEfter frokost og en frisk gåtur er det tid til eftermiddagens workshops. Ved tilmelding vælger du én af følgende:\nSuccesfulde events – fra planlægning til eksekvering med Signe Trier Promotion Lead hos The Kitchen AU og Signe Holste, COO hos /et al\nEller Community building – skaber din kommunikation reel værdi? Med Mikkel Rohde Madsen, Marketingkonsulent, med opgaver i private og offentlige organisationer i Danmark og internationalt.\nEller Sådan skaber du professionelt videocontent med din smartphone med Susan Stølsvig Skovmand, Videoproducent og underviser i Videokonsulenterne\nEftermiddagen afsluttes med et blik på dig og dit frivillige arbejde, når vi sætter fokus på:\nKompetenceboard – hvor fører din frivillighed dig hen med Marianne Greve Jensen, faglig koordinator i KS’ karriereteam, faciliterer workshoppen. Marianne har +20 års erfaring i at rådgive, vejlede, coache og undervise i karriereudvikling og det gode arbejdsliv.\nHvis du sjældent eller aldrig tænkt nærmere over hvad dit frivillige arbejde kan betyde for dig og din karriere – så får du chancen her.\nKommunikation og Sprog uddeler hvert år KS Prisen til en eller flere personer, der har gjort en særlig indsats for at synliggøre KS eller KS'ernes faglighed.\nDu kan indstille dig selv eller en/flere af dine fremragende medfrivillige frem til mandag den 25. april 2022 kl. 12:00.\nTilmeldingsfrist er fredag, 15. april 2022 - 12:00 og det hele er gratis for frivillige i KS.


Morten Rostgaard Olsen | lex.dk – Den Store Danske\nMorten Rostgaard Olsen er en fremtrædende dansk grafiker og skriftdesigner.\nMorten Rostgaard Olsen er uddannet 2000 på Danmarks Designskole (KADK), arbejdede indtil 2006 med skriftdesign og skriftteknologi sammen med Ole Søndergaards Tegnestue. Sideløbende udviklede han i et samarbejde med grafisk designer, nuværende professor i Design, Bo Linnemann (f. 1953), den populære skrift Kontrapunkt™.\nI 2003 lancerede Morten Rostgaard Olsen skriftfamilien FF Olsen™, som blev valgt af Undervisningsministeriet til specialundervisning af dyslektikere. I perioden 2005-06 udviklede han skriften FF Max™, som med sine mange variantformer og 140 sprogtilpasninger har fået stor international udbredelse.\nI 2006 dannede han sammen med grafikeren Ole Søndergaard den typografiske tegnestue Fontpartners, som har leveret designløsninger til talrige store, både danske og udenlandske virksomheder, herunder kunder som fx bilfabrikken Opel i Tyskland.\nSideløbende med skriftudvikling har han i 2014-15 i samarbejde med Henrik Birkvig været idémand og chefdesigner på udstillinger og på projektet FP København, der udover selve skriften København™ rummer en piktogramserie med Københavnske bygninger og seværdigheder.\nMorten Rostgaard Olsen har foreløbigt 9 skriftfamilier på verdensmarkedet for digitalfonte, har modtaget talrige anerkendelser fra designkredse og må betragtes som en af spydspidserne for Danmarks placering internationalt inden for typografisk design.\nOlsen, Morten Rostgaard: FF OlsenTM – skriftdesign til læsesvage grupper (i: Grafiana. Årbog for Grafisk Museum 2002. S. 52-57)\nVil du citere denne artikel? Kopier denne tekst og indsæt den i din litteraturliste: Larsen, Poul Steen: Morten Rostgaard Olsen i Den Store Danske på lex.dk. Hentet fra https://denstoredanske.lex.dk/Morten_Rostgaard_Olsen


Ven med Gud\nVen med Gud Jesus! Hvorfor Jesus?\nMin historie med Jesus\nBrian's historie Heidi's historie med Jesus Lillian's historie\nLivsstilskursus Healing Rooms Esbjerg\nHvis der bare er en lille mulighed for, at Jesus taler sandt omkring den, han er, burde det være vores højeste prioritet at undersøge personen Jesus nærmere...\nKort om Jesus' liv\nDa Jesus var på jorden, vandrede han omkring og forkyndte de gode nyheder om Guds rige til alle, som ville høre på ham. I 3 år helbredte han mennesker for alle slags sygdomme og lidelser. Gud udførte mirakler, undere og tegn igennem Jesus for at vise mennesker, at Jesus var sendt af ham. Efter Guds plan blev Jesus forrådt og taget til fange. Den romerske guvernør ”Pontius Pilatus” udstedte dødsdommen over ham, hvorefter han blev korsfæstet og dræbt.\n”For således elskede Gud verden, at han gav sin enbårne søn, for at enhver, som tror på ham, ikke skal gå fortabt, men have evigt liv. For Gud sendte ikke sin søn til verden for at dømme verden, men for at verden skal frelses ved ham.” (Joh. 3, 16-17)\nMen Gud lod Jesus ikke blive i døden. Jesus kunne umuligt holdes fast af døden, så tre dage efter hans død stod han op igen – hermed havde han overvundet dødens magt. I de 40 dage, der gik fra hans opstandelse til hans himmelfart, viste Jesus sig frem for mange af dem som fulgte ham, og talte med dem om Guds rige. Derefter steg han op til himlen mens hans venner så på. I himlen gjorde Gud ham til Herre og Frelser for hele menneskeheden. Jesus blev hermed formidleren mellem Gud og os:\n”Der er én Gud og én formidler mellem Gud og mennesker, mennesket Kristus Jesus, som gav sig selv som løsesum for alle.” (1 Tim 2, 5-6)\nMød den Gud som elsker…\nHvem er Gud? Hvad vil han med os? Hvad tænker han om os? Og hvordan har han det med mig?\n”Derved er Guds kærlighed blevet åbenbaret iblandt os: at Gud har sendt sin enbårne søn til verden, for at vi skal leve ved ham.\nDeri består kærligheden: ikke i at vi har elsket Gud, men i at han har elsket os og sendt sin søn som et sonoffer for vores synder.”\n– Johannes, Jesus’ ven og efterfølger\nGud er kærlighed – det er hans DNA. Han elsker, fordi han ikke kan lade være. Han sendte Jesus til jorden for at gøre sin kærlighed kendt for os – ja, for at gøre sig selv kendt for os. Han elsker dig, og der er intet han hellere vil, end at du får en fortrolig og stærk relation med ham.\nLær Jesus at kende\n”Og dette er det evige liv, at de kender dig, den eneste sande Gud, og ham, du har udsendt, Jesus Kristus.”\n(Joh. 17, 3)\nJesus er Gud og menneske. Han er broen mellem himmel og jord, mellem mennesket og Gud. Han er så menneskelig, at vi kan møde Gud igennem ham. Hans navn er ”Immanuel” – det betyder: Gud med os. Ved at lære Jesus at kende, lærer vi den Eneste og Sande Gud at kende som en ærlig, trofast og tilgivende Far.\nMuligheder for at lære Jesus at kende:\nlæs i Bibelen, især evangelierne, hvor du kan møde Jesus;\nbed - del din tro og tvivl med Jesus og giv dig tid til at lytte til ham. Spørg ham om at gøre sig til kende for dig;\nfind sammen med nogen som kender Jesus – relationen med andre kan hjælpe dig videre;\ntag til gudstjeneste i en kirke.\nEvangeliet betyder ”de gode nyheder”. Bibelens Evangelie har 4 forfattere:\nMattæus – skatteopkræver og Jesus’ efterfølger. Hans beskrivelse lægger vægt på Jesus som Messias (Frelseren). Læs hans øjenvidne-beretning i Mattæusevangeliet.\nMarkus – beskriver Jesus’ mission som Guds tjener. Studer hans beretning i Markusevangeliet.\nLukas – græker og læge. Lukas vidner om Jesus som Gud og menneske og beskriver mange mirakler. Læs hans udgave af evangeliet i Lukasevangeliet.\nJohannes – Fisker og én af Jesus’ nærmeste venner. Johannes beskriver Guds kærlighed og Jesus’ guddommelige opgave og identitet. Læs hans beretning i Johannesevangeliet.\nDu er hjertelig velkommen til at besøge søndagsgudstjenesterne i KirkeCenter Livets Kilde. Find tid og sted her.\n”Gud har selv sagt: ”Jeg lader dig ikke i stikken og svigter dig ikke.” Derfor kan vi frimodigt sige: Herren er min hjælper, jeg skal ikke frygte, hvad kan et menneske gøre mig?”\n(Hebr. 13, 5-6)\nHvad andre har sagt gennem tiden:\n”Enten var og er denne Jesus Guds Søn, eller også var han en gal eller noget værre. Du kan kalde ham for et fjols, du kan spytte på ham og dræbe ham som en dæmon, eller du kan falde ved hans fødder og kalde ham Herre og Gud, men lad os ikke komme med nogen nedladende vrøvl om, at han er en stor menneskelig lærer. Han har ikke ladt den mulighed være åben for os. ”\nC.S. Lewis, forfatter af Narnia-fortællingerne\n”Et menneske, som var fuldkommen uskyldig, gav sig selv som et offer for andre inklusiv hans fjender og blev løsesum for verden. Det var en fuldkommen gerning.”\nMahatma Gandhi, indisk politiker og åndelig leder (1869-1948)\n”Alexander, Caesar, Charlemagne og jeg har grundlagt riger, men på hvad bygger vores genialitet? På magt. Jesus Kristus har funderet sit rige på kærlighed, og til denne time vil millioner af mænd dø for Ham.”\nNapoleon Bonaparte, fransk kejser\n”Ingen kan læse evangeliet uden at føle Jesu tilstedeværelse. Hans personlighed pulserer i hvert ord. Ingen myte er fyldt med et sådant liv.”\nAlbert Einstein, videnskabsmand\nJesus kalder dig\n”Kom til mig, alle I, som slider jer trætte og bærer tunge byrder, og jeg vil give jer hvile.\nTag mit åg på jer, og lær af mig, for jeg er sagtmodig og ydmyg af hjertet, så skal I finde hvile for jeres sjæle. For mit åg er godt, og min byrde er let.”\nJesus tvinger ingen til at tro på ham, men han kalder alle.\nJesus kalder dig til:\nat undersøge hans ord og liv;\nat lære ham at kende som den, han er;\nat stole på ham - Jesus lover at din tillid til ham vil sætte dig fri;\nat følge ham. Det betyder, at du frivilligt giver afkald på dine egne prioriteringer, og overgiver dit liv og din fremtid til Jesus.\n”Jesus sagde nu til de jøder, som var kommet til tro på ham: ”Hvis I bliver i mit ord, er I sandelig mine disciple, og I skal lære sandheden at kende, og sandheden skal gøre jer frie… Hvis altså sønnen får gjort jer frie, skal I være virkelig frie.”\nJoh. 8, 31-32+36\nHar du yderlige spørgsmål om Jesus, eller ønsker du at nogen skal bede sammen med dig, er du altid velkommen til at kontakte os. Find kontaktoplysningerne her.\nHvad kristne tror om Jesus\nVi tror på Jesus Kristus, Guds enbårne Søn, vor Herre, som er undfanget ved Helligånden, født af Jomfru Maria, pint under Pontius Pilatus, korsfæstet, død og begravet, nedfaret til dødsriget, på tredje dag opstanden fra de døde, opfaret til himmels, siddende ved Gud Faders, den Almægtiges, højre hånd, hvorfra han skal komme at dømme levende og døde.”\n(Et uddrag fra ”den apostolske trosbekendelse”, som stammer helt tilbage fra den tidlige kristendom, og er fælles for stort set alle kristne kirker. Læs hele trosbekendelsen her)\nHvis ikke andet er gengivet, er al bibeltekst på hjemmesiden fra den autoriserede Bibeloversættelse fra ”Det danske bibelselskab” www.bibelselskabet.dk\nDer findes en letlæselig udgave af\nBibelen på hverdagsdansk fås også som lydbog